دادگای شاری تانگایڵ لە بەنگلادیش سزای لە سێدارەدان دەسەپێنێت بەسەر بکوژی ڕابەری سەندیکایەکدا.\nساڵی ٢٠١٢ موستەفیزور ڕەحمان کە کرێکارێکی کارگە بوو هەستا بە ڕفاندن و لە دواییشدا کوشتنی چالاکوان و ڕابەری بەناوبانگی سەندیکایەک بەناوی ئەمینول ئیسلام لە وڵاتی بەنگڵادیش. بۆیە داگای شاری تانگایڵ بڕیاری لە سێدارەدانی بە غیابی سەپاند بەسەر بکوژی ئەو چالاکوانەدا.\nگروپەکانی سەربە سەندیکا پیشەییەکان ئەو دادگاییکردنەیان ڕەت کردەوە و ڕایانگەیاند کە بۆیە ئەو کرێکارەیان تێوە گلاندووە تاکو بۆ گروپی گەورەتری داپۆشن کە لەو کەیسەوە تێوەگلاون.\nجێگەی باسە دوای دوو ڕۆژ لە دیارنەمانی موستەفیزوری بکوژ، لاشەی ئەو چالاکوانە ژنە بە شێوێنراوی لە لاڕێیەکدا لە شاری تانگایڵ دۆزرایەوە. لاشەکەی بە شێوەیەک شێوێنرابوو کە تەواوی پەنجەکانی شکێنرابوون و قاچەکانیشی شوێنی برین و لێدانی زۆریان پێوەبوو… کارگەی ئاشولیا کارگەیەکی زۆر زەبەلاحی جلو بەرگە، کەوتۆتە دامێنی شاری دەکا وئەو بکوژەکە لەو کارگەیەدا کرێکار بووە.\nموڵتان عوددین کە داواکاری گشتyیە وتی زۆر پێدەچێت بۆیە ئەو چالاکوانە کراوەتە ئامانج, چونکە زوربەی ناڕەزایەتی و مانگرتنەکان لە نێو تەواوی کارگەکانی جل وبەرگەوە لەلایەن ئەوەوە ئامادە و سەرپەرشتی کراوە. هەروەها ئەو وتی ” ئەو چالاکوانە کە لە هەمان کاتیشدا وەک ڕابەری سەندیکا ناوی دەهێنێرێت، هەمیشە دیفاعی سەرسەختانەی لە بەرژەوەندی کرێکاران کردووە. بۆیە هەر لایەک بەرژەوەندیەکانی کەوتبێتە مەترسیەوە لە ئەنجامی خەباتی ئەو ڕابەرەدا پەرچەکرداریان بە ڕێگەی کوشتنی گرتۆتەبەر.\nپۆلیسی ئەو شارە دەڵێت تا ئێستا هیچ کەسێکی تریان لەسەر ئەو کەیسە دەستگیر نەکردووە. هەروەها پۆلیس وتیشی کە موستەفیزور لە ڕۆژی کوشتنی ئەو چالاکوانەوە دیار نەماوە و هەر لە ڕاکردن و خۆشاردنەوەدایە ..\nبە پێی هەندێک ئامار وڵاتی بەنگلادیش بە دووهەمین گەورەترین وڵاتی بەرهەم هێنی جلوبەرگ دادەنرێت. ساڵی ٢٠١٧ بەرهەمی جلوبەرگی بەگلادیس کە بۆ دەرەوەی ناردووە گەیشتە بایی ٣٠ ملیار دۆلار. بۆیە کارگەکانی جلوبەرگ ٨٠٪ی بەرهەمی هەناردەکراوی وڵاتی بەنگلادیش پێک دەهێنێت.\nسەندیکاو یەکێتیە کرێکاریەکان پێیان وایە کە کوشتنی ئەو ڕابەرە کرێکاریە لە لایەن بەشی ئیستیخباڕات و خاوەن کارگەکانەوە پلانی کوشتنی بۆ داڕێژرابێت، وە هەر بەسەرپەرشتی ئەوانیش کارەکە ئەنجام درابێت.\nسەندیکا و یەکێتیە کرێکاریەکان پاڵپشتی خۆیان ڕاگەیاند بۆ ئەو کرێکارانەی کە شەڕ لە پێناو مافەکانیاندا دەکەن.!!\nلە ئەڵمانیا کرێکارانی سەندیکای خۆراک و هاوپەیمانەکانیان بە ناوی ئێن جی جی پاڵپشتی ڕاستەوخۆی خۆیان ڕاگەیان بۆ ئەو کرێکارانەی کە بە پاسکیل خواردن دەبەن بۆ ماڵان.\nدوو کۆمپانیای زەبەلاحی ناو ئەڵمانیا بە ناوی فودۆڕاو دیلیڤەروو کە بە هەردووکیان زیاتر لە چوار هەزار کرێکاری پاسکیل داریان دامەزراندووە لە دەیان شاری ئەڵمانیادا بۆئەوەی خوادرن بە پاسکیل بگوێزنەوە. ئەو کرێکارانە دەستیان بە شەڕو ناڕەزایەتی کردووە لە پێناو دابینکردنی مافەکانیاندا. لەو نێوەشدا سەندیکای ئێن جی جی پاڵپشتی خۆی بۆ ئەو کرێکارانە ڕاگەیاند.\nشایانی باسە کە لە شاری کۆڵنی ئەڵمانیا کرێکارانی سەر بە سەندیکای فودۆڕا هاتنە ناو ڕیزەکانی ئێن جی جی و ئەنجومەنێکی کرێکاریان لەساڵی پاردا بەیەکەوە دامەزراند. بۆیە لە مانگی شوباتی ئەمساڵێشدا کرێکارانی سەر بەسەندیکای دیلیڤەروو هاتنە ناو هەمان ئەنجومەنەوە بۆ ئەوەی هەموو بەیەکەوە دیفاع بکەن لە کرێکارانی خۆراک گواستنەوە.\nئەوەی کە بووەتە مایەی نیگەرانی ئەوەیە کە کرێکارانی خۆراک گواستنەوە بە پاسکیل بە شێوەی کاتی و کورت ماوە دامەزراون، یاخود لە ژێر تایتڵی کرێکارانی (واتە بۆخۆت کار بکەیت، نەک بۆ کۆمپانی)سێڵف ئیمپلۆییدا کاردەکەن. بۆیە دەبێت تەواوی تێچووی نەخۆشی و یا کارەسات و ڕووداوەکان دەکەوێتە سەر شانی خۆیان نەک خاوەن کارەکان. واتە لێرەدا خاوەن کارەکان شانی خۆیان لە هەر بەرپرسیاریەتیەک خاڵی کردۆتەوە.. ئەمەش بە بارێکی تردا بە خراپی شکاوەتەوە بەسەر حەقدەستی ئەو کرێکارانەدا، و لەبەرامبەر لانی کەمی حەقدەستی سەرتاسەریدا ئەوان کەمتر وەردەگرن.\nبۆیە ی١٤ نیسان دانراوە لە لایەن زۆرێک لە سەندیکا کرێکاریەکان تا بێنە مەیدان و ناڕەزایەتی دەربڕن و پاڵپشتی کرێکارانی خۆراک گواستنەوە بە پاسکیل بکەن. ئەمەش وەک شەڕێکە تا هیچیتر خاوەن کارەکان نەتوانن کرێکاران بەکار بهێنن و مافەکانیشیان پێشێل بکەن. ئەوان دەڵێن دەبێت کرێکاران تەواوی حەقدەستیان پێ بدرێت و تێچووی پاسکیل و نەخۆشی و کارەساتەکانیش دەبێت خاوەن کار بیخاتە سەرشانی خۆیان نەک کرێکارەکان.\nمانگرتنە سەرتاسەریەکەی ئەڵمانیا کاردەکاتە سەر ژیانی ملیۆنان کەس لە ناو ئەڵمانیادا.!\nهەر کە ناڕەزایەتی و مانگرتنەکان لە زۆرێک لە شارە گەورەکانی ئەڵمانیا درێژەی کێشا بۆ ڕۆژی دووەم. زۆرێک لە ناوەندەکانی کاربەشێوەکی سلبیانە کاری تێکرا. بۆ نموونە دایەنگا و خەستەخانە و هێڵەکانی گواستنەوەو هات و چۆ بە شێوەیەکی ڕاستەوخۆ کەوتنە بەر ئەو کارتێکردنە .\nئەو مانگرتن و ناڕەزایەتیانە کە لە لایەن سەندیکایەکی کرێکارانەوە ڕێکخران بە ناوی( ڤێر دی) یەوە وەک کامپینێک بوون لە پێناو بەرزکردنەوەی حەقدەستی کار بۆ کرێکارانی کەرتی گشتی.\nجێگەی باسە کە تەواوی کرێکارو فەرمانبەرەکانی هاتوچۆی شاری دوسێڵدۆڕف هێنرابوونە سەرشەقامەکان و بەو هۆیەشەوە تەواوی هاتوچۆی پاسەکان لە جوڵە کەوتبوو.\nکاتێک کە لە کاتژمێری ٣ی بەرەبەیانی زووەوە کرێکارانی بەشی سەرووی ڕاینی وێست فیڵی کە ژمارەیان خۆی دەدا لە دوو هەزار کەسێک ئیتر هاتوچۆ لەو کاتەوە وەستا، و ئەوەش وای لە قسەکەری سەندیکایی ڤێر دی کرد کە بڵێت: “هەموو شتێک لە جووڵە کەوتووە و کوژاوەتەوە”\nهەروەها لە سێ هەرێمی گەورەی ئەڵمانیا هاتوچۆ شڵەژانی دیاری بەخۆیەوە بینی و لە زۆرێک لە هەرێم و کەرتەکان هاتوچۆ ڕاگیراو دەوام نەما.\nلە زۆرێک لە شارو هەرێمەکان بۆ نموونە خەستەخانەکان لەو شوێنانەدا تووشی گرفتی هاتوچۆ بوون. بۆ نموونە لە شاری نۆرەمبێرگ دا لە ١٤٠ باخچەی ساوایاندا ١٣٥ یان داخران.\nئامانجی سەندیکای ڤێردی لەو کامپین و مانگرتنانە ئەوەیە تا فشاری زۆر بخاتە سەر بەرپرسانی کەرتی گشتی تا پێش ١٥-٤ سەعاتکاری کرێکارەکان بەرزبکەنەوە. هەروەها ئەو سەندیکایە کە نوێنەرایەتی دەوروبەری دوو ملیۆن و سێسەد هەزار کرێکاری کەرتی گشتی دەکات دەیەوێت بەرزکردنەوەی سەعاتکار لە ٦٪ کەمتر نەبێت بۆ سەرتاسەری و لانی کەمی مانگانەش بۆ کرێکارەکانی حکومەتە ناوخۆییەکانیش ٢٠٠ یۆرۆ مانگانە زیاد بکرێت.\nنا بۆ هەڵبژاردن بەبێ سەرفکردنی مووچەکان…\nخۆپیشاندان و مانگرتنی کرێکارانی گرێبەست و ڕۆژانە لە بەغدا وکەربەلا و حلە و دیوانیە و ناسریە.\nخۆپیشاندان لە ژێر دروشمی( نا هەڵبژاردن بەبێ سەرفکردنی مووچەکان)؛ شارەکانی بەغدا و کەربەلا و حلە و دیوانیە و ناسریە خۆپیشاندانی گەورەیان بەخۆوە بینی لەلایەن کرێکاران و کارمەندانی گرێبەست و ڕۆژانە. داواکاریان بریتی بوو لە داوای دانی مووچەی دواکەوتوویان و جێگیرکردنیان. شایانی باسە بۆ یەکەم جارە جەماوەری خەڵک لەگەڵ خۆپیشاندەران دێنە سەر شەقام و پشتیوانیان لێدەکەن. شارەکانی عیراق ماوە ماوە دەبێتە شوێنی خۆپیشاندەرانی کرێکاری و جەماوەری لە کەرتە جیاجیاکان. ئەم ناڕەزایەتیانە حکومەتی عەبادی خستۆتە هەلومەرجێک کە ئێرەیی پێ ناکرێت. بەتایبەت نزیک دەبینەوە لە هەڵبژاردنەکانی پەرلەمان. ئەم دروشمە” نا بۆ هەڵبژاردن بێ خزمەتگوزاری” ترسی خستۆتە دڵی حکومەت بەتایبەت لەگەڵ ناڕەزایەتیە کرێکاریەکان گۆراوە بە” نا بۆ هەڵبژاردنەکان بەبێ دانی مووچە” یان” نا بۆ هەڵبژاردنەکان، بەبێ دابینکردنی هەلی کار وبیمەی بێکاری”. عەبادی هاوەڵەکانی لە ئیسلامی سیاسی شیعی لە شەرعیەتی هەڵبژاردنەکان دەترسن لەکاتی بایکۆتکردنی هەڵبژاردن. ئەنجومەنی شارەوانی بەغدا ڕایگەیاند کە ناتوانن خزمەتگوزارییەکان دابین بکەن لەکاتی بەردەوامی ناڕەزایەتیەکان. حکومەتی عەبادی بەشێوەی جیاجیا ناڕەزایەتیەکان سەرکوت دەکات، هەروەک لێدان لە خۆپیشاندەران لە ناوچەی سبع البور ڕوویدا. یان لە ڕێگەی ناردنی نوێنەری خۆی لەگەڵ شاندێک بە سەرۆکایەتی مهدی العلاق، کە چاوی کەوت بە نوێنەری خۆپیشاندەران لە ناوچەی السفیر و المعامل.\nهەروەها لە وێستگەی الکمالیەی دوو لە کەربەلا، کرێکارانی گرێبەست بڕیاری مانگرتنی کراوەیان داوە. ٥ شەممە ٥/٤/٢٠١٨ مانگرتنێکی کراوەیان ڕاگەیان بەهۆی وەرنەگرتنی مووچە. ڕاگەیاندنەکان گوتیان ئەم مانگرتنە ڕەنگە کار بکاتە سەر بەرهەمهێنانی ووزەی کارەبای پارێزگاکە. هەروەها فەرمانبەرانی گرێبەست لە وێستگەی کارەبای الخیرات لە پارێزگای کەربەلا؛ ٣ شەممەی ڕابردوو مانگرتنیان ڕاگەیاند، دوای کشانەوەیان لە شوێنی کار، و ئیدارەی وێستگەکە دەرگاکانی داخست بەڕووی فەرمانبەرە مانگرتوەکان.\nفەرمانبەرانی گرێبەست و کرێی ڕۆژانە لە وێستگەی غازی سەر بە وەزارەتی کارەبای پارێزگای دیوانیە، ڕۆژی ٣ شەممە ٣/٤/٢٠١٨ مانگرتنێکی کراوەیان لەبەردەم وێستگەکە کە دەکەوێتە ڕێگای نێوان دیوانیە و قەزای الشامیە لە ڕۆژئاوای پارێزگاکە ڕێکخست. مانگرتنەکە بۆ داواکاری مووچەی دواکەوتووی ٤ مانگی پێشوویانە، لەگەڵ جێگیرکردنیان و گەڕاندنەوەی کرێکارە گرێبەستەکان کەماوەی پێشوو دەرکرابوون. وەک بۆ ڕادیۆی المربد قسەیان کردبوو” داواکاریەکانمان ڕاژەی فەرمانبەریمان بە پێی سیستەمی لابردن و نوێکردنەوەش دەگرێتە خۆی” ئەوەشیان دیارکرد کە” وێستگەکە خەریکە لە کارکردن دەوەستێت بەهۆی مانگرتنی کادرەکان لە دەوام کردن”. ئەوەشیان زیاد کرد کە” مانگرتنەکەمان کراوە دەبێت تا وەڵامدانەوە بە داواکاریەکانمان و جێبەجێکردنی لە لایەن حکومەتی ناوەندی و وەزیری کارەبا قاسم الفهداوی”.\nلە پارێزگای زیقاریشدا کرێکاری گرێبەست ناڕەزایەتیان دەربڕی لە سەرف نەکردنی مووچەکانیان و بە دروشمی” نا بۆ هەڵبژاردن بەبێ دانی مووچە”. داواکاری ئەوانیش بریتی بوو لە دانی مووچەی ٣ مانگیان. هەرەشەی بەشداری نەکردنیان لە هەڵبژاردنەکان بەرزکردبۆوە. سلام جبر یەکێک لە ناڕازیان گوتی” بەتووندی سەرکۆنەی ئەنجومەنی پارێزگای زیقار دەکەین بەهۆی سەرقاڵیان بە هەڵبژاردنەکان و پشتگوێخستنی داواکاریەکانی ئێمە”.\nلەلایەکی دیکەوە فەرمانبەرانی بەڕێوەبەرایەتی وێستگەی کارەبای حلە، خۆپیشاندانیان کرد بۆ داواکاری لە سەرۆکایەتی ئەنجوومەنی وەزیران بۆ جێگیرکردنیان لەسەر میلاکی وەزارەتی کارەبا بەشێوەیەکی بەردەوام. کەریم حمادی کە بەناوی خۆپیشاندەرانەوە قسەی کرد” حکومەتێک هەیە کە نەتوانێت ماوەی ١١ ساڵە فەرمانبەرانی گرێبەست جێگیرنەکات، تا وای لێهات ٣٠ هەزار فەرمانبەری گرێبەست کەڵەکە بێت بەسەریەکدا. لەکاتێکدا ئەوانە بە چەرخاندنی سەرەکی بەردەوامی وزەی کارەبا دادەنرێن”. فەرمانبەرێکیتر بەناوی ئیبراهیم عبید گوتی” کەسێک گوێ لە داواکاریەکانمان ناگرێت، ئێمەش بەردەوام دەبین لە مانگرتن تا دەرکردنی بڕیاری جێگیر کردنمان”.\nلە بەغداش سەدان لە کرێکارانی گرێبەستی کۆمپانیای هێڵی ئاسمانی عێراق کۆبوونەوە لەبەردەم وەزارەتی گواستنەوە لە ناوەڕاستی بەغدا، بۆ ناڕەزایەتی دەربڕین لەبەرامبەر جێگیر نەکردنیان. مانگرتوان لە نیوەی شەوی ٣ شەممە ٣/٤/٢٠١٨ لەبەردەم وەزارەتی گواستنەوەدا ناڕەزایەتیان دەربڕی لەبەرامبەر دەرکردنیان و جێگیر نەکردنیان. وەزارەتی گواستنەوەش هیج وەڵامێکی نەداونەتەوە.


NCCI Jobs - Apprentice program (employment) (البرنامج المتدرب (التوظيف\nJob Information Apprentice program (employment) (البرنامج المتدرب (التوظيف NGO Information\nNo Of Jobs 36\nDeadline Date 2019-03-29\nAction Against Hunger in a partnership with Rwanga foundation will implement a project “Creationof job opportunities for youth in KRI” in three governorates. The project will promote job matching through the provision of Employment Skills Trainings and the launch of an Apprenticeship Program in Dohuk, Erbil and Sulaymaniyah. The youths will also have access to life skills and vocational trainings.\nمنظمة العمل ضد الجوع بالشراكة مع مؤسسة ره وانكه سينفذون مشروع "خلق فرص عمل للشباب في إقليم كوردستان العراق" في ثلاث محافظات. سيقوم المشروع بتعزيز المطابقة الوظيفية من خلال توفير التدريب على مهارات التوظيف وإطلاق برنامج التدريب المهني في دهوك وأربيل والسليمانية. سيتمكن الشباب من الوصول إلى المهارات الحياتية والتدريب المهني\nرێکخراوی کارکردن دژی برسێتی بە هاوکاری دەزگای روانگە کاردەکەن لەسەر پرۆژەی ( دۆزینەوەی کار بۆ گەنجان لە هەرێمی کوردستانی عێراق ) . پرۆژەکە هەڵدەستێت بە دۆزینەوەی کار لە رێگەی دابینکردنی راهێنانی هونەری کارکردن لە شوێنی کار وە پێشکەشکردنی راهێنانی پسپۆری لە شارەکانی دهۆک، هەولێر و سلێمانی. گەنجان دەتوانن سوود لی ببینن لەو راهێنان و پسپۆریانەی کارکردن .\nThe apprenticeship program will be launched with private companies and youths for 4 months. Action Against Hunger will paid the two first month of salary with 500,000 IQD per month and the enterprises will paid the others months. The selected companies will be the one with a real need in term of employees, so the contract will be in continue after the 4 months of apprenticeship program, depending on the youth’s skills and motivation.\nThe total number of youths needed for this project is 36 in three governorates Erbil, Dohuk and Sulaimaniya governorates based on need and mainly for fields such:\nسيتم إطلاق برنامج التدريب المهني مع الشركات الخاصة والشباب لمدة 4 أشهر. وسيدفع العمل ضد الجوع راتب الشهرين الأولين بمبلغ 500،000 دينار عراقي شهريًا وستدفع الشركات رواتب الأشهر الأخرى حسب رواتب المعتادة و الموفقة عليها بين الطرفين. ستكون الشركات المختارة هي الفئة التي تحتاج إليها فعليًا من حيث عدد الموظفين ، لذا سيظل العقد مستمرًا بعد 4 أشهر من برنامج التدريب المهني ، اعتماداً على مهارات وتحفيز الشباب..\nإجمالي عدد الشباب اللازم لهذا المشروع هو 36 شابشابة في ثلاث محافظات أربيل ودهوك والسليمانية على أساس الحاجة و بالاخص الاختصاصات التالية:\nپرۆژەکە کاردەکات بۆ دابینکردنی خولی راهێنان لەگەڵ کۆمپانیا تایبەتەکان بۆ ماوەی ٤ مانگ. رێکخراوی (کارکردن دژی برسێتی ) هەڵدەستێت بە دابینکردنی موچەی ٢ مانگی یەکەم بە رێژەی ٥٠٠،٠٠٠ دیناری عێراقی بۆ هەر مانگێک وە کۆمپانیاکان مووچەی مانگەکانی تر دابین دەکەن بە پێی ئەو مووچەیەی کە هەردولا رێککەوتون لەسەری.\nئەو کۆمپانیایانەی کە هەڵبژێردراون ئەوانەن کە پێویستیان بە کارمەندی نوێیە هەربۆیە گرێبەستەکە بۆ ماوەی ٤ مانگ دەبێت بە خولی راهێنانی کارەکانەوە بە پێی توانا و هەوڵدانی گەنجان .\nکۆی گشتی ئەو گەنجانەی لەم پرۆژەیە بەژداری دەکەن ٣٦ گەنجی کور و کچە لە هەرسێ شارەکانی سلێمانی و هەولێر و دهۆک بە پێی پێویستی و ئەم تایبەتمەندیانەی لای خوارەوە :\n-Human Resources/ سەرچاوەی مرۆیی /الموارد البشري\n-Finance/Accountant/ ژمێریاری/دارایی/المالية / محاسب\n-Informatics Technology/ تەکنەلۆژیای زانیاری/ تكنولوجيا المعلوماتية\n-Management/ کارگێری/ إدارة\n-Customer Services/ خزمەتگوزاری کریار/خدمة العملاء\n-Social Media/ تۆری کۆمەڵایەتی/وسائل التواصل الاجتماعي\n-Commercial/ بازرگانی / تجاري\n-Electrician/ کار مه ندی كاره با /عامل الكهرباء\n-Mechanic Engineer/ ئەندازیاری میکانیک/مهندس ميكانيكي\nThe interested person who has the skills, education background and/or experience required fill a form via below LINK.\nThe candidates will be select depending on skills, education, motivation and experience based on needed positions with selected companies. Please note that only selected will be contacted for next step test and/or an interview.\nالشخص المعني الذي يمتلك المهارات والخلفية التعليمية و/ أو الخبرة المطلوبة ، مدعوا لاملاء النموزج (فورمة) عبر الرابط المذكور ادناه.\nسيتم اختيار المرشحين اعتمادا على المهارات والتعليم والدوافع والخبرة بناء على الوظائف المطلوبة مع الشركات المختارة. يرجى ملاحظة أنه سيتم الاتصال بالمختارين فقط للخطوة التالية الامتحان و / أو المقابلة\nکەسی خوازیار کە خاوەن ئەو تایبەتی، پێشینەی زانستی و ئەزموونی کارکردنن ، دەبێت فۆرمەکە پربکەنەوە لەو لینکەی لای خوارەوە:\nهەڵبژاردنی کەسانی شیاو بە پێی داواکاری و پسپۆری و ئەزمونی خوازیاران دەبێت کە داواکراون لە کۆمپانیاکانەوە بۆ کارکردن ، تێبینی بکە کە تەنها پەیوەندی بەو کەسانەوە دەکرێت کە هەڵبژێردراون بۆ چاوپێکەوتن\nکەسی دیاریکراو هەڵدەبژێردرێت بەپێی ئاست و توانا و ئەزمونی کارکردنی کە داوا دەکرێن لە کۆمپانیاکان . تکایە ئاگادار بە تەنها کەسە وەرگیراوەکان پەیوەندیان پێوە دەکرێت بۆ چاوپێکەوتن\nThe candidate need to have a google account to be able to apply:\nليكون قادرًا على التقديم:google يحتاج المقدم أن يكون لديه حساب


کوردی سوید بۆ پشتگیری لە کەرکوک کۆدەبنەوە\nلە کاتژمێر هەشتی ئەم بەیانییەوە ژمارەیەک کوردی سوید لە گۆڕەپانی سێرگەلستۆری لە ستۆکهۆڵم بۆ پشتگیریی لە خەڵکی کەرکوک و بۆ ڕاگرتنی شەڕ کۆ بوونەتەوە.\nبەشی کوردیی ڕادیۆی سوید پەیوەندی کرد بە یەکێک لە ڕێکخەرانی ئەو خۆپیشاندانە، کە ڕۆژنامەوان و چالاکوانی سیاسیی کوردۆ باکسییە.\nباکسی هەروەها دەڵێت، جگە لەم خۆپیشاندانە هەنگاوی داهاتوومان ناردنی بانگەوازێکە بۆ نموونە بۆ ڕێکخراوی نەتەوەیەکگرتووەکان و وەزارەتی دەرەوەی سوید بە ئامانجی ڕاگرتنی شەڕ و هێرش بۆ سەر کەرکوک هەروەها بۆ پشتتیوانی داخوازییەکانی گەلی کورد.\nپاش ئەنجامدانی ریفراندۆم لە رێکەوتی ٢٥ی سێپتەمبەر دا ناکۆکیی و گرژی کەوتە نێوان حکومەتی عێراق و حکومەتی هەرێمی کوردستان و تا سەرەنجام ئەورۆ هێزەکانی عێراق و حەشدی شەعبی بەرەو شاری کەرکووک و کێڵگە نەوتیەکان پێشرەویان کرد.\n1735 جار خوێندراوه‌ته‌وه\nکۆی سه‌ردان: 17308013


كه‌سێك به‌هۆی ڤایرۆسی تای خوێنبه‌ربوون گیانی له‌ده‌ستدا\n6/7/2018 - 11:09\nچاره‌سه‌ر بۆ ئه‌م ڤایرۆسه نه‌دۆزراوه‌ته‌وه\nسه‌رچاوه‌یه‌كی خۆجێێ به ماڵپه‌ری هه‌واڵی به‌غداد ئه‌لیه‌ومی راگه‌یاند: كه‌سێك له شاری به‌غدای پایته‌ختی عێراق به‌هۆی ڤایرۆسی تای خوێنبه‌ربوون گیانی له‌ده‌ستداوه.\nهه‌روه‌ها سه‌رچاوه‌كه بۆ به‌غداد ئه‌لیه‌وم ئاشكراشی كرد كه ئه‌مه یه‌كه‌م حاڵه‌تی گیان له‌ده‌ستدانه كه له به‌غدا به‌هۆی ڤایرۆسی تای خوێنبه‌ربوون تۆماركراوه، هه‌روه‌ها ئه‌و سه‌ر‌چاوه ده‌شڵێت نه‌خۆشه‌كه له نه‌خۆشخانه‌ی كازمیه‌ی فێركاری له باكووری شاری به‌غدا گیانی له‌ده‌ستداوه.\nگیانله‌ده‌ستدانی ئه‌و كه‌سه‌ش له‌كاتێكدایه كه حه‌یده‌ر عه‌بادی سه‌رۆكوه‌زیرانی عێراق رۆژی سێی ئه‌م مانگه جه‌ختی له‌سه‌ر ئه‌وه‌كرده‌وه كه ژماره‌ی توشبووان به‌و ڤایرۆسه له‌مساڵدا به به‌راود به ساڵانی رابردوو كه‌متره.\nهه‌روه‌ها رۆژی یه‌كی ئه‌م مانگه خانه‌ی راگه‌یاندنی حكوومه‌تی عێراق به‌یاننامه‌یه‌كی سه‌باره‌ت به بڵاوبوونه‌وه‌ی نه‌خۆشیه‌كه بڵاوكرده‌وه و تائكیدی له‌سه‌ر ئه‌وه كردووه هیچ ترسێك له بڵاوبوونه‌وه‌ی نه‌خۆشیه‌كه له سه‌رانسه‌ری وڵاتدا نیه.\nڤایرۆسی تای خوێن به‌ربوون یه‌كێكه له ڤایرۆسه كوشنده‌كان و تا ئاماده‌كردنی ئه‌م هه‌واڵه چاره‌سه‌ری بۆ ئه‌م ڤایرۆسه نه‌دۆزراوه‌ته‌وه.\nڕاوێژكاری كازمی: ڕێژه‌ی ده‌نگدان له هه‌ڵبژاردنه‌كان به‌رز ده‌بێت\nمسته‌فا كازمی داوایه‌ك ئاراسته‌ی هه‌موو عێراقییه‌كان ده‌كات\nهاووڵاتیان دڵخۆشن به گه‌ڕانه‌وه‌ی پارتی دیموكراتی كوردستان بۆ پارێزگای نه‌ینه‌وا\nپه‌لاماره‌كه‌ی داعش له دیاله بۆ سه‌ر هێزه ئه‌منییه‌كانی عێراق 5 كوژراوی لێكه‌وته‌وه


NRT TV | کوردستان | سەرۆکی ھەرێم: پێویستمان بە ھێزێکی نیشتیمانی ھەیە\nسەرۆکی ھەرێم: پێویستمان بە ھێزێکی نیشتیمانی ھەیە\n2703 جار خوێندراوەتەوە\nسەرۆکی ھەرێمی کوردستان، نێچیرڤان بارزانی ڕایگەیاند، ھەرێمی کوردستان پێویستی بە ھێزێکی چەکداری نیشتیمانی خاوەن دیسپلین و پرەنسیپی پێشکەوتوو ھەیە.\nئەمڕۆ ١٢ی تشرینی دووەمی ٢٠١٩، لە مەراسیمی دەرچوونی خوێندکارانی کۆلێژی سەربازیی زاخۆ، نێچیرڤان بارزانی، سەرۆکی ھەرێمی کوردستان ڕایگەیاند، ھەرێمی کوردستان پێویستی بە ھێزێکی چەکداری نیشتیمانی و یەکگرتووە کە دوور لە ھەموو ئینتیمایەکی سیاسی، حزبی، نەتەوەیی و ئاینیی، بێت.\nھاوکات ئەوەشی وت، ھێزی پێشمەرگە دەبێت دوور لە ناکۆکی و ململانێی ناوخۆیی بێت و نابێت بە ھیچ شێوەیەک لە یەکلاییکردنەوەی کێشە سیاسییەکاندا بەکاربھێنرێت.\nسەرۆکی ھەرێم ئاماژەی بەوەشدا، ئیتر کاتی ئەوەیە ئازایانە کەموکوڕی و گرفتەکانیان لە بواری سەربازیدا چارەسەر بکەن و پەند لە ئەزموونەکانی ڕابردوو وەربگرن و ھێزێک پێکبھێنن کە لە یەک ناوەندی بڕیاردانەوە فەرمانی بۆ بێت.\nئەمەش دوای ئەوە دێت، لەکاتی شەڕی داعشدا، لەلایەن چاودێرە ناوخۆیی و دەرەکییەکانیشەوە، ڕەخنەیەکی زۆر لە شێوازی ڕێکخستن و شەڕکردنی ھێزەکانی پێشمەرگە گیرا بەوەی کە بەشێک لە ھێزەکانی پێشمەرگە، ھێزی چەکداری لایەن و کەسایەتییەکانن.


له یارییه‌كه‌ی پاریس سانجێرمان ده‌مه‌قاڵی و شه‌ڕه‌جنێو له نێوان دوو یاریزانی بارسێلۆنا دروستبووه – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/له یارییه‌كه‌ی پاریس سانجێرمان ده‌مه‌قاڵی و شه‌ڕه‌جنێو له نێوان دوو یاریزانی بارسێلۆنا دروستبووه\nله یارییه‌كه‌ی پاریس سانجێرمان ده‌مه‌قاڵی و شه‌ڕه‌جنێو له نێوان دوو یاریزانی بارسێلۆنا دروستبووه\nله یارییه‌كه‌ی پاریس سانجێرمان ده‌مه‌قاڵی و شه‌ڕجنێو له نێوان دوو یاریزانی بارسێلۆنا دروستبووه و هه‌ردوو یاریزانه‌كه به‌گژیه‌كدا چوون.\nكه‌ناڵی 3ی كه‌ته‌لۆنی ئاشكرایكردووه، له نیوه‌ی یه‌كه‌می یاریی بارسێلۆنا و پاریس سانجێرمان كه 4-1 له به‌رژه‌وه‌ندی یانه فه‌ره‌نسییه‌كه كۆتایی هات، كاتێك كۆڕنه‌یه‌ك بۆ پاریس گیراوه، ده‌مه‌قاڵی له نێوان ئانتوان گریزمان و جیرارد پیكێ دروستبووه، پیكێ هاواری به‌سه‌ر گریزماندا كردووه و یاریزانه فه‌ره‌نسییه‌كه‌ش به توندی وه‌ڵامی داوه‌ته‌وه و جنێویشی پێداوه، ته‌نانه‌ت هه‌ردوو یاریزانه‌كه جنێویان به دایكی یه‌كتریش داوه.\nدوای یارییه‌كه رۆناڵد كومان دانی به‌وه‌دانا كه ئه‌سته‌مه بتوانن ریمۆنتادا بكه‌ن و گوتی ‘نامه‌وێت درۆتان له‌گه‌ڵ بكه‌م، ئه‌سته‌مه ئێمه بتوانین له یاریی گه‌ڕانه‌وه ریمۆنتادا بكه‌ین چونكه ئێمه له یاریگای خۆمان 4-1 دۆڕاوین’.


ململانێ جیۆسیاسییەكانی ڕووسیا و ئه‌مریكا؛ داهاتووی پەیوەندییەكان و پرسی كورد\nپەرویز ڕەحیم 17, 03, 2018\nله پاش جه‌نگی جیهانیی دووه‌م، په‌یوه‌ندییه‌كانی نێوان ڕووسیا و ئه‌مریكا یه‌كێك له گرنگترین بابه‌ته‌كانی په‌یوه‌ندییه نێوده‌وڵه‌تییه‌كان بووه و زیاتر له هه‌ر پرسێكی تر كاریگه‌ریی له‌سه‌ر سیسته‌می نێوده‌و‌ڵه‌تی و ته‌نانه‌ت ئاسایشی نێوده‌وڵه‌تی و په‌یوه‌ندیی نێوان ده‌وڵه‌تانی تر هه‌بووه. هه‌ر به‌م پێیه جۆری په‌یوه‌ندیی نێوان ئه‌م دوو هێزه، فۆرم و پێكهاته‌ی سیسته‌می نێوده‌وڵه‌تی وێنا ده‌كات. هه‌رچه‌نده یه‌كێتیی ئه‌و‌روپا و چین وه‌كوو ئه‌كته‌رێكی به‌هێز له هاوكێشه نێوده‌وڵه‌تییه‌كان هه‌وڵی شوێندانه‌رییان هه‌بووه، به‌ڵام تاوه‌كوو ئێستا ئه‌مه زیاتر ئابووری بووه و، له ڕووی سیاسی و سه‌ربازییه‌وه ئه‌وه ڕووسیا بووه كه له هه‌مبه‌ر ئه‌مریكا هێزی هاوسه‌نگه‌ر بووه. له ڕاستیدا پرس و بابه‌ته‌كانی نێوان ئه‌م دوو هێزه (ئه‌مریكا و ڕووسیا) بێجگه له‌وه‌ی كه كاریگه‌ریی له‌سه‌ر سیسته‌می نێوده‌وڵه‌تی هه‌یه، ده‌توانێت بارگرژی و ناكۆكییه‌كان چاره‌سه‌ر یاخود دروست بكات.\nله پاش هاتنه‌سه‌ر كاری "دۆناڵد ترامپ"، ئه‌وه گه‌شبینییه‌ك بۆ نزیكبوونه‌وه‌ی نێوان ئه‌م دوو هێزه و چاره‌سه‌ركردنی كێشه و ناكۆكییه‌كانیان هاتۆته ئاراوه. بۆیه پرسیار ئه‌وه‌یه كه ئایا ئه‌م دوو هێزه ده‌توانن یاخود ده‌خوازن كۆتایی به پرسه ناكۆكه‌كانیان، بۆ نموونه له سووریا و داهاتووی ڕۆژهه‌ڵاتی ناوه‌ڕاست، ئۆكراین و كریمیا، سنووری نفووزی ناتۆ، بڵاوبوونه‌وه و كۆنترۆڵی چه‌كی ئه‌تۆمی، پێناسه‌ی تیرۆریزم، ئه‌بخازیا و ئۆسیتیا و...، بهێنن؟\nله‌م نووسینه‌دا هه‌و‌ڵ ده‌ده‌ین ئه‌م پرسه تاووتوێ بكه‌ین، چونكه داهاتووی په‌یوه‌ندییه‌كانیان كاریگه‌ریی له‌سه‌ر هاوسه‌نگیی هێزه‌كان و جه‌مسه‌ربه‌ندیی نێوده‌وڵه‌تی و ته‌نانه‌ت ناوچه‌یی هه‌یه، و به‌م پێیه‌یش شوێندانه‌ریی له‌سه‌ر چاره‌نووسی كورد له ڕۆژهه‌ڵاتی ناوه‌ڕاست به‌گشتی و باشووری كوردستان به‌تایبه‌ت ده‌بێت.\nگۆڕانكارییه‌كانی پاش جه‌نگی سارد\nدوای ساڵه‌كانی سه‌ره‌تای 90ه‌كانی سه‌ده‌ی ڕابردوو و ڕووخانی یه‌كێتیی سۆڤیه‌ت، په‌یوه‌ندییه ستراتیژییه‌كانی نێوان ئه‌م دوو هێزه له ساڵانی 2001 و 2002، به‌رەو كێبركێ و ململانێی نێوانیان ئاراسته كرا، تاوه‌كوو بارگرژی له‌سه‌ر پرسی ئۆسیتیا له ساڵی 2008. پاش ئه‌م ڕێكه‌وته و له سه‌رده‌می سه‌ره‌تای سه‌رۆكایه‌تیی "ئۆبامادا" به‌ره‌و نه‌هێشتنی بارگرژی یاخود ئه‌وه‌ی كه به Reset یاخود Great Deal ناسرا، ڕۆیشت. به‌ڵام ڕووداوه‌كانی ئۆكراین و كریمیا و هه‌روه‌ها ئابڵووقه‌كانی ڕۆژاوا بۆ سه‌ر ڕووسیا، پاشان پرسی لایه‌نگریی ئیداره‌ی ئۆباما له ئۆپۆزیسیۆنی دژی پووتین و، هه‌روه‌ها ده‌ستێوه‌ردان و به‌شداریی ڕاسته‌وخۆی ڕووسیا له سووریا، په‌یوه‌ندییه‌كانی ئه‌مریكا و ڕووسیای تووشی ئاڵوگۆڕ كرد.\nهه‌رچه‌نده له پاش كۆتاییی جه‌نگی سارد، ڕووسیا ئه‌و پێگه و ڕۆڵه جیهانییه‌ی تا ڕادده‌یه‌ك له‌ده‌ست داوه، به‌ڵام وه‌كوو دووه‌مین هێزی سه‌ربازیی جیهان و، هه‌روه‌ها ئه‌ندامێتیی له ئه‌نجومه‌نی ئاسایشی نه‌ته‌وه یه‌كگرتووه‌كان و هاوسنووری له ناوچه‌یه‌كی به‌رفراوان و به‌ربڵاوی جوگرافی (ژاپۆن، چین، ئاسیای ناوه‌ڕاست و قه‌وقاز، ده‌ریای قه‌زوین، ناوچه‌ی ده‌ریای ڕه‌ش، ڕۆژهه‌ڵاتی ئه‌وروپا تاوه‌كوو ناوچه‌ی ده‌ریای باڵتیك) ده‌توانێت تاوه‌كوو ئێستایش جددیترین هه‌ڕه‌شه بێت بۆ سه‌ر ئه‌مریكا و نفووزی ئه‌م وڵاته، هه‌روه‌كوو "ستێفان واڵت" (Stephen Martin Walt)، زانای په‌یوه‌ندییه نێوده‌وڵه‌تییه‌كان و مامۆستای زانكۆی هارڤارد ده‌ڵێت، به هۆی تواناكانی له دروستكردنی "هاوسه‌نگیی تۆقاندن" (Threat Balance) له هه‌مبه‌ر ئه‌مریكادا.\nبه‌م پێیه فاكته‌ری یه‌كلاكه‌ره‌وه له په‌یوه‌ندییه‌كانی نێوان ئه‌مریكا و ڕووسیا، ته‌نیا هێزی ڕووسیا نییه له هه‌مبه‌ر ئه‌مریكادا، به‌ڵكوو هه‌ڕه‌شه و مه‌ترسییه‌كانی ڕووسیا و، هه‌روه‌ها ئه‌گه‌ری جێبه‌جێكردنی ئه‌م هه‌ڕه‌شانه‌یه. ئه‌مه‌یش بۆ "هاوسه‌نگیی به‌رژه‌وه‌ندییه‌كان (Balance of Interests) یاخود مه‌یل و حه‌زی ڕووسیا بۆ دابینكردنی به‌رژه‌وه‌ندییه‌كانی له به‌رامبه‌ر ئه‌مریكادا، ده‌گه‌ڕێته‌وه.\nكێشه و پرسه جێناكۆكه‌كان\nبه شێوه‌یه‌كی گشتی كۆمه‌ڵیك پرس و بابه‌تی هه‌ستیار و گرنگی جێگه‌ی ناكۆكی له نێوان ئه‌مریكا و ڕووسیادا له ئارادایه كه "ترامپ" و "پووتین" بۆ ئاساییكردنه‌وه‌ی په‌یوه‌ندییه‌كانیان وه‌كوو به‌ربه‌ست، ده‌بێت له‌سه‌ر ڕێگه‌یان لای ببه‌ن یاخود هه‌وڵی چاره‌سه‌ركردنیان بده‌ن، وه‌كوو: نفووز و به‌رفراوانبوونی ڕێكخراوی ناتۆ بۆ ڕۆژهه‌ڵات یاخود ناوچه‌ی نفووزی نه‌ریتیی ڕووسیا، قه‌یرانی سووریا، سزا و ئابڵووقه‌كانی سه‌ر ڕووسیا له لایه‌ن وڵاتانی ئه‌وروپی و ئه‌مریكا له لایه‌ك و پرسه ئابوورییه‌كان له لایه‌كی تره‌وه، قه‌یرانی ئۆكراین و كریمیا، پرسی قه‌ڵغانی مووشه‌كی له ڕۆژهه‌ڵاتی ئه‌وروپا، پرسی كۆنترۆڵكردنی چه‌كه ستراتیژی و ئه‌تۆمییه‌كان، ڕێككه‌وتن له‌سه‌ر ڕێسا و یاسا نێوده‌وڵه‌تییه‌كان یاخود پێكهاته‌ی سیسته‌می نێوده‌وڵه‌تی و دابه‌شبونی هێز له ئاستی ناوچه‌یی و نێوده‌وڵه‌تیدا و هتد.\nكێشه‌ی ئۆكراین و سووریا\nكاتێك كه سیاسه‌تی مۆسكۆ له "به‌رگریی ئه‌رێنی" له پاش ڕووداوه‌كانی ساڵی 2008ه‌وه، بۆ سیاسه‌تی "به‌رگریی ڕاسته‌وخۆ" گۆڕدرا، زۆربه‌ی ستراتیژیسته‌كان گه‌یشتنه ئه‌و بڕوایه‌ی كه ڕووسیا و ئه‌مریكا له‌ناو جه‌نگێكی ساردی دیكه‌دان. بۆ نموونه پووتین له ساڵی 2007دا ڕای گه‌یاند كه پرۆژه‌ی قه‌ڵغانی مووشه‌كی له ڕۆژهه‌ڵاتی ئه‌وروپا وه‌كوو خوڵقاندنی دۆخی هاوشێوه‌ی قه‌یرانی مووشه‌كیی كۆبایه له ده‌یه‌ی 1960. له پاش جه‌نگی سارد، ڕووسیا خۆی به ئابڵووقه‌دراو ده‌بینێت كه له لایه‌ن ئه‌مریكاوه ده‌وره دراوه. به‌م پێیه ململانێیه‌كی جیۆپۆلیتیك و جیۆئێكۆنۆمیك له نێوان ڕۆژاوا و ڕووسیادا له‌سه‌ر ناوچه‌كانی نفووز و "ناوچه پشتێنه‌یییه‌كان" بۆ پاراستنی ئاسایش و كۆنترۆڵكردنی یه‌كتری له ئارادایه. ڕووداوه‌كانی ساڵی 2014 و ده‌ستێوه‌ردانی سه‌ربازیی ڕووسیا له نیمچه‌دوورگه‌ی كریمیا و، پاشان سزا و ئابڵووقه‌كانی بواره‌كانی دارایی و ئابووری و ته‌كنه‌لۆژی و وزه‌ی ڕۆژاوا بۆ سه‌ر ئه‌م وڵاته وای كردووه، كه ڕووسیا بكه‌وێته نێو گوشارێكی له‌ڕادده‌به‌ده‌ر.\nهه‌موو ئه‌مانه وای كرد، كه پاش جه‌نگی ناوخۆ له سووریا، تاكه بنكه‌ی دەرەكیی سه‌ربازیی ڕووسیا له جیهان بكه‌وێته مه‌ترسییه‌وه و، ڕووسیا خۆی به دۆڕاوی گۆڕانكارییه‌كانی ڕۆژهه‌ڵاتی ناوه‌ڕاست و له قازانجی ئه‌مریكا و ئه‌وروپا بزانێت. ئه‌وه بوو كه له ساڵی 2015دا ڕاسته‌وخۆ هاته ناو ئه‌م جه‌نگه‌وه و، هاوكێشه سیاسی و سه‌ربازییه‌كانی گۆڕی. له ڕاستیدا سووریا بۆ ڕووسیا وه‌كوو كارتێكی به‌هێزی یه‌كلاییكردنه‌وه‌ی هاوكێشه ناوچه‌یی و نێوده‌وڵه‌تییه‌كان (بۆ نموونه كه‌مكردنه‌وه‌ی گوشاره‌كان له‌سه‌ر پرسی كریمیا و ناوچه‌ی نفووزی ڕووسیا له ڕۆژهه‌ڵاتی ئه‌و‌روپا و پرۆژه‌ی قه‌ڵغانی مووشه‌كی و نفووزی ناتۆ و...) و، ته‌نانه‌ت پاراستنی ناوچه‌ی نفووزی نه‌ریتیی ئه‌م وڵاته له ناوچه‌ی ده‌ره‌وه‌ی نزیكی خۆی داده‌ندرێت.\nبۆیه باشترین كارتی ڕووسیا له‌گه‌ڵ ئه‌مریكا كه كه‌مترین ئاڵۆزی و هه‌ستیاریی بۆ ئه‌مریكا و ئه‌وروپا هه‌یه و، ده‌كرێت ڕێككه‌وتنێك بكرێت كه ڕووسیا له به‌رامبه‌ردا له‌سه‌ر پرس و ناوچه‌كانی تر ئیمتیاز له ڕۆژاوا وه‌ربگرێت، "پرسی سووریایه". ته‌نانه‌ت پێشبینی ده‌كرێت كه جۆری ڕێككه‌وتنی ڕووسیا و ئه‌مریكا له‌سه‌ر پرسی سووریا، كاریگه‌ریی له‌سه‌ر دابه‌شكردنه‌وه‌ی هێز یاخود هاوسه‌نگیی هێزه‌كان له ڕۆژهه‌ڵاتی ناوه‌ڕاست ده‌بێت و، به‌م پێیه‌یش فۆرمی پێكهاته‌ی سیسته‌می نێوده‌و‌ڵه‌تی و چۆنێتیی چاره‌سه‌ركردنی پرس و كێشه جیهانییه‌كان ده‌ستنیشان بكات. به خوێندنه‌وه‌ی ئه‌م ڕاستییانه، ڕووسیای سه‌رده‌می پووتین (Vladimir Putin)، به‌تایبه‌ت دوای ساڵی 2007وه، هه‌وڵ ده‌دات به تێپه‌ڕاندنی ستراتیژیی سیاسه‌تی "یۆرۆئه‌تلانتیكگه‌رایی" (Euroatlantism) و "ئۆراسیاگه‌رایی" (Eurasianism)، دووباره پێگه و ڕۆڵی خۆی له هاوكێشه هه‌رێمی و نێوده‌وڵه‌تییه‌كان به‌ده‌ست بێنیته‌وه. به‌م مانایه‌ی كه قۆناغی ئیفلیجبوون (The stage of paralysis)ی پێشووتر تێ په‌ڕێنێت، كه له هاوكێشه هه‌رێمی و نێوده‌وڵه‌تییه‌كان په‌راوێز خرابوو.\nبۆیه چۆنێتیی به‌ڕێوه‌بردنی ململانێ جیۆسیاسییه‌كانی ڕووسیا له‌گه‌ڵ ئه‌مریكا و ده‌وڵه‌تانی ڕۆژاوایی له ئاستی نێوده‌وڵه‌تی و ناوچه‌ی ڕۆژهه‌ڵاتی ناوه‌ڕاست، به‌تایبه‌ت له چوارچێوه‌یه‌كی ناسراو به "فره‌لایه‌نگه‌رایی" (multilateralism) له بری سیسته‌می فره‌جه‌مسه‌ری (multipolarity)، خوێندنه‌وه‌ی بۆ ده‌كرێت. بۆیه ڕووسیا هه‌وڵ ده‌دات كه ستراتیژیی "پشتپێكبه‌ستن له‌سه‌ر بنه‌مای فره‌لایه‌نگه‌رایی" (Interdependence Based on Multilateralism) له ئاستی هه‌رێمی و نێوده‌وڵه‌تی په‌یڕه‌و بكات. به‌و مانایه‌ی كه له گوشار و سنووردارێتیی جاران له ناوچه‌ی "ده‌ره‌وه‌ی نزیك"ی خۆی ڕزگاری بێت و، چاره‌سه‌ركردنی كێشه و گرفته‌كان له ڕۆژهه‌ڵاتی ناوه‌ڕاست، ده‌به‌ستێته‌وه به سازشی ئه‌مریكا و ده‌وڵه‌تانی ڕۆژاوایی له ناوچه‌كانی تری جێگه‌ی مشتومڕ و ململانێ له‌گه‌ڵ خۆی؛ بۆ نموونه ئاسیای ناوه‌ڕاست و قه‌وقاز و ده‌وڵه‌تانی ناوچه‌ی باڵتیك و هتد.\nبه‌رفرانبوون و نفووزی ناتۆ\nبه‌رفرانبوون و په‌لهاوێشتنی ڕێكخراوی ناتۆ بۆ ڕۆژهه‌ڵات له لایه‌ن ئه‌مریكا و هاوپه‌یمانه ڕۆژاوایییه‌كانی، به‌ئاشكرا دژی هێزی نه‌ریتیی ڕۆژهه‌ڵاتی ئه‌وروپا واتا ڕووسیایه. گۆڕانكاری و بارگرژییه‌كانی ئۆكراین و كریمیا هه‌ر له‌م چوارچێوه‌یه‌دا خوێندنه‌وه‌ی بۆ ده‌كرێت. به ئه‌ندامێتیی كۆماری چێك و هه‌نگاریا و پۆلۆنیا له ساڵی 1999دا، سنووره‌كانی ناتۆ نزیكەی (400) كیلۆمه‌تر به‌ره‌و ڕووسیا به‌فراوان بووه‌وه. پاشان له ساڵی 2004دا ستۆنیا، لاتیڤیا، لیتوانیا و ڕۆمانیا، سلۆڤاكیا و سلۆڤینیا بوونه ئه‌ندام. بۆیه پرسی وه‌رنه‌گرتنی ئۆكراین و جۆرجیا وەكوو ئەندامی تەواو، بووه جێگه‌ی دڵه‌ڕاوكێی ڕووسیا و مشتومڕی ڕووسیا و ئه‌مریكا، هه‌رچه‌نده له‌سه‌ر ئه‌م بابه‌ته ڕووسیا و ئه‌مریكا ڕێك كه‌وتوون.\nله ڕاستیدا ئه‌زموون و مێژووی ڕووسیا له‌م ناوچانه، له‌گه‌ڵ داگیركاری و جه‌نگی خوێناوی بووه. بۆیه ئه‌و وڵاتانه پێویستیان به نفووز و ڕۆڵی ئه‌كته‌ره‌كانی تر له هه‌مبه‌ر ڕووسیا هه‌یه، بۆ ئه‌وه‌ی ڕووسیا بوه‌ستێنن و هاسه‌نگی له به‌رامبه‌ر ڕووسیادا دروست بكه‌ن. هه‌ر له‌م چوارچێوه‌یه‌دا ئه‌ندامانی پێشووتری "په‌یمانی وارشۆ/1955-1991" (Warsaw Pact) له لایه‌ن ڕۆژاواوه یه‌ك له دوای یه‌كتری بوونه‌ته ئه‌ندامی ڕێكخراوی ناتۆ؛ ئه‌مه‌یش به گه‌وره‌ترین مه‌ترسی و هه‌ڕه‌شه بۆ سه‌ر نفووز و ئاسایشی ڕووسیا داده‌ندرێت، چونكه له ساڵی 1989 ئه‌ندامی ناتۆ له‌گه‌ڵ گۆرباچۆڤ ڕێككه‌وتنێكیان ئه‌نجام دا كه له پاش نه‌مانی وارشۆ، ناتۆ نه‌بێته هه‌ڕه‌شه بۆ سه‌ر ڕووسیا.\nبه‌ڵام ڕووداوه‌كانی پاشتر و گۆڕانكاری له پێكهاته و ئه‌رك و ئامانجه‌كانی ناتۆ، بووه هۆی ئه‌وه‌ی كه دڵه‌ڕاوكێی ئاسایشی بۆ ڕووسیا دروست بكرێت، به‌تایبه‌ت له پرسی ئه‌ندامێتیی جۆرجیا و ئۆكراین له‌و ڕیكخراوه‌دا. هه‌رچه‌نده له سه‌ره‌تادا ڕووسیا هاوكاریی ئه‌م ڕێكخراوه‌ی ده‌كرد به‌ڵام پاشان و به هۆی په‌لهاوێشتنی ئه‌م ڕێكخراوه و هه‌نگاونان له ڕێكخراوێكی ناوچه‌یی –سه‌ربازی بۆ بوون به ڕێكخراوێكی سه‌رووناوچه‌یی و ئاسایشی، مه‌ترسیی بۆ پێگه و ڕۆڵ و نفووزی ڕووسیا دروست كرد. هه‌ر ئه‌وه‌یش بووه هۆی ئه‌وه‌ی كه له ساڵی 2008 تاوه‌كوو 2014، قه‌یرانه‌كانی ئه‌بخازیا (Abkhazia) و ئۆسیتیا (South Ossetia) له 2008 و، نیمچه‌دوورگه‌ی كریمیا (The Crimean Peninsula) له 2014، ببێته بابه‌تێكی پڕ له كێشه و بارگرژی له نێوان ڕووسیا و ئه‌مریكادا.\nهه‌ر ئه‌وه‌یش بۆته هۆی ئه‌وه‌ی كه ڕووسیا بۆ ئه‌وه‌ی خۆی له‌م ئابڵووقه‌یه ڕزگار بكات، هه‌وڵی ئه‌وه ده‌دات كه ململانێكانی له پرس و ناوچه‌كانی تر له‌گه‌ڵ ڕۆژاوا و ئه‌مریكا یه‌كلایی بكاته‌وه، بۆ ئه‌وه‌ی بتوانێت له سنوور و ناوچه‌كانی ده‌ره‌وه‌ی نزیكی خۆی كارتی به‌هێزی به‌ده‌سته‌وه بیت؛ بۆ نموونه: له پرسی سووریا و داهاتووی نفووزی سه‌ربازی ڕووسیا له ناوچه‌ی ڕۆژهه‌ڵاتی ناوه‌ڕاست.\nپرسی كه‌مكردنه‌وه و كۆنترۆڵكردنی چه‌كه ستراتیژییه بالستیكی و ئه‌تۆمییه‌كان\nله ئێستادا هه‌ر یه‌كه له ڕووسیا 13000 و ئه‌مریكا نزیكه‌ی 9500 كلاوه‌ی ئه‌تۆمی و 1000 مووشه‌كی بالستیكیان هه‌یه. بڵاوبوونه‌وه‌ی چه‌كه ئه‌تۆمییه‌كان له پاش به‌كارهێنانی ئه‌م چه‌كه له ساڵی 1945 له لایه‌ن ئه‌مریكاوه له دژی ژاپۆن، هه‌میشه پرس و بابه‌تێكی هه‌ستیار و پڕ له مشتومڕی ئاسایشی نێوده‌وڵه‌تی بووه. ڕووسیا یه‌كه‌م بۆمبی ئه‌تۆمیی خۆی له ساڵی 1949 و بریتانیا له ساڵی 1952 و فه‌ڕه‌نسا له ساڵی 1960 و چین له ساڵی 1964 تاقی كرده‌وه.\nئه‌م وڵاتانه به پێنج هێزی سه‌ره‌كیی خاوه‌ن چه‌كی ئه‌تۆمی ده‌ناسرێن و، هه‌ر به‌م پێیه‌یش له ساڵی 1968 ڕێككه‌وتننامه‌ی ڕێگه‌گرتن و قه‌ده‌غه‌كردنی بڵاوبوونه‌وه‌ی چه‌كه ئه‌تۆمییه‌كان، ناسراو به Treaty on the Non-Proliferation of Nuclear Weapons (NPT) ئیمزا كرا و، له ساڵی 1970 چووه بواری جێبه‌جێكردنه‌وه. چه‌ندین ڕێككه‌وتننامه‌ی دوولایه‌نه و چه‌ندلایه‌نه بۆ ڕێگه‌گرتن له بڵاوبوونه‌وه و ته‌شه‌نه‌سه‌ندنی ئه‌م جۆره چه‌كانه له نێوان وڵاتانی زلهێزی جیهان به‌ستراوه و، ئه‌مه‌یش ده‌ربڕی نیگه‌رانیی قووڵی ئه‌م وڵاتانه‌یه له به‌كارهێنانی ئه‌م چه‌كانه له لایه‌ن وڵاتانه‌وه.\nهه‌رچه‌نده زۆرن ئه‌و ستراتیژیستانه‌ی كه بڕوایان وایه كه بوونی ئه‌و چه‌كانه به هۆی مه‌ترسیی ده‌وڵه‌تان له وێرانبوونی یه‌كجاره‌كیی هه‌موو جیهان، نه‌یانهێشت كه له سه‌رده‌می جه‌نگی سارددا، جه‌نگی جیهانیی سێیه‌م له نێوان یه‌كێتیی سۆڤیه‌ت و ئه‌مریكا و هاوپه‌یمانه‌كانیان ڕوو بدات. بۆیه به بڕوای ئه‌و كه‌سانه هه‌بوونی ئه‌م چه‌كانه به شێوه‌یه‌ی كۆنترۆڵكراو له لایه‌ن وڵاتانی به‌رپرسیار و زلهێز و هاتنه‌ئارای سیاسه‌تی ڕێگه‌گرتن یاخود پێشگیری (deterrence)، یارمه‌تیی ئاشتی و ئاسایشی نێوده‌وڵه‌تی ده‌دات. به‌م پێیه هه‌ر یه‌كه له ئه‌مریكا و ڕووسیا هه‌وڵیان داوه، كه له چه‌ندین ڕێككه‌وتننامه‌دا ئه‌م چه‌كانه كۆنترۆڵ بكه‌ن. به‌ڵام به‌رده‌وام ئه‌م پرسه و ئاست و ڕێژه‌ی توانایی و ژماره‌ی ئه‌م چه‌كانه جێگه‌ی ناكۆكی و بارگرژی بوونه له نێوان ئه‌مریكا و ڕووسیادا.\nبۆ نموونه له ساڵی 1972 بۆ ڕێگه‌گرتن له جه‌نگی ئه‌تۆمی و تاقیكردنه‌وه‌ی مووشه‌كی، پاش ده‌ستپێكردنی دانوستاندن له ساڵی 1969، ڕێككه‌وتننامه‌ی ناسراو به "ساڵتی 1" (Strategic Arm Limitation Talks 1 (له نێوان ئه‌مریكا و یه‌كێتیی سۆڤیه‌ت واژوو كرا. پاشان له ساڵی 1972 تا 1979ئه‌م ڕێككه‌وتننامه‌یه بۆ "ساڵتی 2" گۆڕدرا، به‌ڵام به‌فه‌رمی په‌سند نه‌كرا.\nپاشان له ساڵی 1972 له نێوان "خرۆشچۆف" و "نیكسۆن"دا ڕێككه‌وتننامه‌ی مووشه‌كه دژه‌بالستیكییه‌كان بۆ ماوه‌ی 30 ساڵ واژوو كرا، كه به كورتكراوەیی ((Anti-Ballistic Missile Treaty “ABMT”)) ناسراوه. به‌ڵام "ڤلادیمیر پووتین" و "بیل كلینتۆن" له ساڵی 2000 له‌سه‌ر چاكسازی له‌م ڕێككه‌وتننامه‌یه‌دا نه‌گه‌یشتنه ئه‌نجام و، ئه‌مریكا له ساڵی 2002 له ڕێككه‌وتنه‌كه هاته ده‌ره‌وه.\nهه‌روه‌ها له ساڵی 1987 ڕێككه‌وتننامه‌یه‌ك ده‌رباره‌ی سنوورداركردنی چه‌كه ئه‌تۆمییه‌كانی مه‌ودای مامناوه‌ندی 500 تا 5500 كیلۆمه‌تر و، كورتمه‌ودای 500 تا 1000 كیلۆمه‌تر له نێوان "ڕێگان" و " گۆرباچۆف" واژوو كرا و، به "ڕێككه‌وتننامه‌ی چه‌كه ئه‌تۆمییه مه‌ودا مامناوه‌ندییه‌كان" The Intermediate-Range Nuclear Forces (INF))) ناسراوه. به‌ڵام له پاش مكوڕبوونی ئه‌مریكا له دامه‌زراندنی قه‌ڵغانی به‌رگریی مووشه‌كی ئه‌وروپی، "پووتین" له ساڵی 2007دا ڕای گه‌یاند كه چیتر ڕێككه‌وتننامه‌ی INFبه‌رژه‌وه‌ندی و ئاسایشی ڕووسیا ناپارێزێت. به‌م پێیه‌یش هه‌ڵپه‌ساردنی ئه‌م ڕێككه‌وتننامه‌یه‌ی ڕاگه‌یاند و، جێبه‌جێكردنی، به‌م به‌رنامه‌یه‌ی ئه‌مریكاوه له ڕۆژهه‌ڵاتی ئه‌وروپا مه‌رجدار كرد.\nله ساڵی 1991 ڕێككه‌وتننامه‌ی كه‌مكردنه‌وه‌ی چه‌كه ستراتیژیكه‌كان له نێوان ئه‌مریكا و ڕووسیادا واژوو كرا كه به "ستارتی1" (Strategic Arm Reductions Treaty) ناسراوه. ئه‌وه بوو پاش شكستی چه‌ندین دانیشتن له نێوان ڕووسیا و ئه‌مریكادا له نێوان "مێدڤێدۆف" و "ئۆباما"دا له ساڵی 2010 له شاری پراگ ڕێككه‌وتنی "ستارتی2" واژوو كرا كه له ساڵی 2011دا كه‌وته بواری جێبه‌جێكردنه‌وه. به‌پێی ئه‌م ڕێككه‌وتننامه‌یه ئه‌مریكا و ڕووسیا پابه‌ندن كه له ماوه‌ی 7 ساڵدا ژماره‌ی كلاوه ئه‌تۆمییه‌كانی چه‌كه ستراتیژیكه‌كانیان كه‌م بكه‌نه‌وه.\nپرسی كورد لەم نێوەندەدا\nتاوەكوو ئێستا ڕووسیا هەوڵ دەدات كە وەكوو ئەكتەرێكی ستراتیژیك لە ڕۆژهەڵاتی ناوەڕاستدا پێگەیەك لە ڕێگەی دیپلۆماسیی فرەلایەنگەرایی و چەندڕەهەندییەوە به ئامانجی دروستكردنی هاوسەنگی لە نێوان هەموو لایەنەكانی ئەم ناوچەیە دروست بكات. بەم واتایە كە ڕووسیا هەم لەگەڵ كورد و هەم دەوڵەتانی ناوەندیی ئەم ناوچەیەدا پەیوەندیی هەیە، بۆیە هەوڵ دەدات كە ڕۆڵی بكەرایەتیی كورد وەكوو فاكتەرێك لە كاتی پێویستدا لە هەمبەر ئەم دەوڵەتانە بەكار بێنێت؛ بۆ نموونە دەیەوێت لە نێوان پەیوەندییەكانی لەگەڵ بەغدا و هەرێمی كوردستان هاوسەنگییەك هەبێت. هەروەها لە سووریا و توركیایش دەخوازێت، سوود لە فاكتەری بكەرایەتیی كورد لە هاوكێشەكاندا بە ڕێگەی گونجاندنی "ئۆتۆنۆمی" لە ڕەشنووسی دەستووری داهاتووی سووریا و بانگهێشتكردنیان بۆ دانوستانەكانی سووریا وەربگرێت.\nلە پاش 1990ەوە، كورد بووە بەشێك لە سیاسەتی دەرەوەی ئەمریكا لە ڕۆژهەڵاتی ناوەڕاستدا. ئەم سیاسەتە تاوەكوو 2003 و پاشان لە پرۆسەی ئازادكردنی عێراق و پرۆسەی سیاسی و بنیاتنانەوەی عێراق درێژەی كێشا. لە دوای هێرشی داعش بۆ عێراق و كوردستان، دیسانەوە ئەمریكا ڕۆڵی سەرەكیی لە بەرگری لە كورد بینیوە. هەرچەندە ئەمریكا لە پرۆسەی سەربەخۆیی و ڕیفراندۆمی هەرێمی كوردستاندا پاڵپشتیی لە كورد نەكرد، بەڵام ناتوانین گرنگیی كورد بۆ هاوسەنگی لە عێراقی زۆرینە شیعی و، هەروەها بكەرێك بۆ دژایەتیی تیرۆر و بنكەیەك بۆ ڕێگەگرتن لە ئێران و پێگەی ئەمریكا لە داهاتووی ناوچەكەدا بۆ ئەمریكا فەرامۆش بكەین. لە لایەكی تریشەوە، لە ڕۆژاوای كوردستانیش كورد دەتوانێت لە ڕووی كردەیی و، هەروەها مەیدانییەوە، ئەكتەرێكی گرنگ بێت بۆ دژایەتیی تیرۆر و چارەنووسی داهاتووی سووریا و ڕێگەگرتن لە نفووزی ئێران و پاراستنی ئاسایشی ئیسڕائیل. بۆیە جۆری په‌یوه‌ندییەكانی نێوان ئەمریكا و ڕووسیا، هێز و ڕۆڵی وڵاتانی هه‌رێمی له ڕۆژهه‌ڵات ناوه‌ڕاست ده‌ستنیشان و پێناسه ده‌كات؛ به‌م پێیه‌یش داهاتووی كورد ڕاسته‌وخۆ و ناڕاسته‌وخۆ گرێدراوی داهاتووی په‌یوه‌ندییه‌كانی ئه‌م دوو ده‌وڵه‌ته‌یه. به مانایه‌كی تر، چاره‌نووسی كورد له باشووری كوردستان و تەنانەت ڕۆژاوا، ڕاسته‌وخۆ ده‌گه‌ڕێته‌وه بۆ ڕێككه‌وتنی ئه‌م دوو هێزه له‌سه‌ر پرس و كێشه‌كان و ناڕاسته‌وخۆ دابه‌شبوونی هێز له نێوان ئێران، توركیا و وڵاتانی تری سوننه‌ی ناوچه‌كه.\nبه‌پێی بوار و پرسه‌كانی نێوان ئه‌مریكا و ڕووسیا، هه‌رێمی كوردستان ده‌توانێت له ڕووی ئابووری و ئاسایشییه‌وه كه‌ڵك له پێگه جیۆسیاسییه‌كه‌ی وه‌ربگرێت، به‌و مه‌رجه‌ی بتوانێت هاوسه‌نگییه‌ك له پەیوه‌ندییه‌كانی له‌گه‌ڵ ئه‌م دوو ده‌وڵه‌ته پێك بێنێت. به مانایه‌كی دیكه، كورد بۆ ڕه‌واندنه‌وه‌ی مه‌ترسییه‌كانی ئێران و توركیا ده‌توانێت سوود له‌م ململانێیانه وه‌ربگرێت و، پێگه جیۆسیاسییه‌كه‌ی ببێته بنه‌مایه‌ك بۆ پێگه جیۆئێكۆنۆمییه‌كه‌ی له بواری نه‌وت و گاز له لایه‌ك و، له لایه‌كی تریشه‌وه به كه‌ڵكوه‌رگرتن له پێگه جیۆسیاسییه‌كه‌ی وه‌كوو ناوچەیەکی پارێزراو (buffer zone) بۆ دروستكردنی هاوسه‌نگی له نێوان سێ ناوچه‌ی ململانێ و پێكدادانی جیۆپۆلیتیكی شیعه/ئێران، سوننه/عه‌ره‌بی و تورك، ده‌توانێت ببێته گرنگترین هه‌رێمی جوگرافی بۆ پاراستنی به‌رژوه‌ندی و ئاسایشی ڕووسیا و ئه‌مریكا و پاراستنی هاوسه‌نگیی هێزه‌كانیان له ناوچه‌كه‌دا.\nده‌رباره‌ی باكووری كوردستان و ڕۆژهه‌ڵاتی كوردستانیش بارگرژی یاخود لێكنزیكبوونه‌وه‌ی ئه‌م دوو ده‌وڵه‌ته، ده‌توانێت هه‌م هه‌ڕه‌شه و هه‌میش ده‌رفه‌ت بۆ كورده‌كان بره‌خسێنێت. بۆ نموونه ئه‌گه‌ر ئێران و ڕووسیا ڕێك بكه‌ون و  ڕۆڵی ئێران له سووریا و عێراق و به‌گشتی له ناوچه‌كه‌دا لاواز ببێت، ئه‌وه كورده‌كان له ڕۆژهه‌ڵاتی كوردستان ده‌رفه‌تی به‌ره‌وپێشه‌وه‌چوونیان بۆ ده‌ڕه‌خسێت. هه‌روه‌ها په‌یوه‌ندییه‌كانی ڕووسیا و ئه‌مریكایش كاریگه‌ریی له‌سه‌ر باكووری كوردستان و پێگەی توركیا له هاوكێشه ناوچه‌یییه‌كان یاخود لاوازبوونی ئه‌و وڵاته ده‌بێت. چونكه به شیوه‌یه‌كی گشتی، پێكهاته‌ی سیسته‌می نێوده‌وڵه‌تی، ڕێسا و یاساكانی گه‌مه‌ی ئه‌كته‌ره ناده‌وڵه‌تی و ده‌وڵه‌تییه‌كان ده‌ستنیشان ده‌كات و، له‌م نێوه‌نده‌دا ئه‌مریكا و ڕووسیا ئه‌و دوو ئه‌كته‌ره شوێندانه‌ره‌ن كه له پاڵ ئه‌كته‌ره سه‌رووهه‌رێمییه‌كانی تر، به‌ڵام به جیاوازییه‌كی زۆره‌وه، ده‌توانن فۆرم و چوارچێوه‌ی ئه‌م پێكهاته‌یه و ڕێساكانی ده‌ستنیشان و پێناسه بكه‌ن.\nكۆبەند: داهاتووی په‌یوه‌ندییه‌كان\nڕووسیا، تا ئه‌و كاته‌ی كه پرسی ئۆكراین و ئابڵووقه ئابوورییه‌كانی ڕۆژاوا له دژی به‌رده‌وام بێت، درێژه به‌م ململانێیه ده‌دات. ڕووسیا بۆی ده‌ركه‌وتووه كه هه‌ر پاشه‌كشه‌یه‌ك له‌و ناوچه‌یه‌ی ئێستا، كاریگه‌ریی له‌سه‌ر پێگه‌ی ڕووسیا له ناوچه‌كانی تری نفووزی ده‌بێت و، به‌ته‌واوی سنووردار و كۆنترۆڵ ده‌كرێت. بۆیه، ڕووسیا له ڕووداو و گۆڕانكارییه‌كانی ڕابردووی له لیبیا و عێراق و ته‌نانه‌ت تونس، ئه‌زموونی وه‌رگرتووه. ئه‌مه‌یش به‌و واتایه دێت كه ڕووسیا بۆ ئه‌وه‌ی دووباره، ببێته‌وه به هێزێكی كاریگه‌ری نێوده‌وڵه‌تی و له ئه‌وروپادا ڕێز له پێگه‌ی بگیرێت و به‌رژه‌وه‌ندیی ده‌سته‌به‌ر بكرێت، هه‌وڵ ده‌دات له ناوچه‌كانی تردا ئه‌م هاوكێشه و دانوستاندنه، یه‌كلایی بكاته‌وه.\nبۆیه له ڕوانگه‌ی ده‌سه‌ڵاتدارانی ڕووسیا، پێویسته ڕووسیا كێشه و ململانێكانی له سووریا و ناوچه‌كانی دوور له سنووره‌كانی به‌ڕێوه به‌رێت و، پاش وه‌رگرتنی ئه‌و ده‌ستكه‌وته‌ی كه له قازانجی ستراتیژیی ڕووسیایه، هه‌وڵی ڕێككه‌وتن له‌گه‌ڵ ڕۆژاوا بدات. ئه‌مه‌یش نایه‌ته دی، تاوه‌كوو ڕووسیا له ڕۆژهه‌ڵاتی ناوه‌ڕاست (لێره‌دا سووریا) خاوه‌ن پێگه، ناوچه‌ی نفووز و ده‌وڵه‌تی لایه‌نگر نه‌بێت، كه مانه‌وه‌ی له‌ژێر ده‌سه‌ڵاتی ڕووسیادا بێت. كۆنترۆڵی به‌نده‌ری ته‌رتوس، ئه‌و ئامانجه ستراتیژییه‌ی ڕووسیا ده‌سته‌به‌ر ده‌كات و ڕێگه نادات ناتۆ هه‌موو ده‌ریای ناوه‌ڕاست كۆنترۆڵ بكات و هێزی ده‌ریاییی ڕووسیا له ئاوه گه‌رمه‌كاندا بێبه‌ش بكرێت. به‌پێی ئه‌م ستراتیژییه، ڕووسیا له ڕۆژهه‌ڵاتی ناوه‌ڕاستدا هه‌وڵ ده‌دات هاوسه‌نگییه‌ك له نێوان په‌یوه‌ندیی له‌گه‌ڵ ده‌وڵه‌تانی سوننه‌ی عه‌ره‌بی، ئیسڕائیل و توركیا له لایه‌ك و، له لایه‌كی تره‌وه ئێران و ڕژێمی به‌شار ئه‌سه‌د له سووریا و بزووتنه‌وه ڕادیكاڵه شیعه‌كان دروست بكات.\nله لایه‌كی تره‌وه ئه‌مریكا و، به‌تایبه‌ت ئیداره‌ی نوێی ترامپ، هه‌وڵ ده‌ده‌ن له گۆشه‌نیگایه‌كی نوێوه پرس و كێشه‌كان له‌گه‌ڵ ڕووسیا چاره‌سه‌ر بكه‌ن. ئه‌مه‌یش به جۆڕیك ده‌رفه‌تێكه بۆ ڕووسیا و وڵاتانی سوننه‌ی ڕۆژهه‌ڵاتی، به‌ڵام له هه‌مان كاتدا دڵه‌ڕاوكێی بۆ ئێران دروست كردووه كه ڕۆڵی هه‌رێمایه‌تیی ئێران سنووردار و په‌رواێز بخرێت. هه‌روه‌ها ڕوانگه‌ی ئابووریی ترامپ بۆ پرسه سیاسی و ستراتیژییه‌كان وا ده‌كات، كه به نزیكبوونه‌وه له ڕووسیا، چین په‌راوێز بخات و گوشار له‌سه‌ر هێزی ڕوو له گه‌شه‌ی ئه‌م وڵاته دروست بكات و ڕێگه له دروستبوونی هاوبه‌ندی و هاوپه‌یمانێتییه‌كی ستراتیژیك له نێوان ڕووسیا و چین و هندستان بگرێت.\nهەروەها دەتوانین بڵێین سیاسه‌ته‌كانی ترامپ بۆته جێگه‌ی دڵه‌ڕاوكێی ئاسایشیی وڵاتانی ئه‌وروپی، به‌تایبه‌تی پاش ده‌رچوونی بریتانیا له یه‌كێتیی ئه‌وروپا و پرسی داهاتووی ڕێكخراوی ناتۆ و ئه‌گه‌ری ڕێككه‌وتنی ترامپ و ڕووسیا و به‌رزبوونه‌وه‌ی نفووز و ڕۆڵی ڕووسیا له ڕۆژهه‌ڵاتی ئه‌وروپا. بۆیه ده‌بینین به ڕێككه‌وتن یاخود نزیكبوونه‌وه‌ی ڕووسیا و ئه‌مریكا، كۆی هاوكێشه سیاسی و سه‌ربازی و ئاسایشی و ته‌نانه‌ت ئابووری و به‌گشتی جیۆئێكۆنۆمی و جیۆپۆلیتیكییه‌كانی ناوچه‌كه و جیهان، ده‌توانێت گۆڕانی به‌سه‌ردا بێت.\nهه‌رچه‌نده ئه‌م نزیكبوونه‌وه‌یه به هۆی به‌هێزبوونی نه‌یارانی ڕووسیا له ناوخۆی ئه‌مریكادا له لایه‌ك و، گوشاری وڵاتانی ئه‌روپی له لایه‌كی تره‌وه، له‌وانه‌یه تووشی كۆمه‌ڵێك به‌ربه‌ست و كێشه ببێته‌وه، به‌ڵام ده‌كرێت/ده‌تواندرێت په‌یوه‌ندییه‌كانی ڕووسیا و ئه‌مریكا له‌سه‌ر كۆمه‌ڵێك پرس و بابه‌ت له ڕۆژهه‌ڵاتی ناوه‌ڕاست و به‌تایبه‌ت له بواری ئاسایش و ئابووریدا گه‌شه بسێنێت و، هاوكێشه‌ی نوێ دروست بكات.


بووکە بە بارانە – هه‌ڵوێست\nسه‌ره‌تا / بابه‌تی نوێ / بووکە بە بارانە\nبووکە بە بارانە\nڕەزا شوان 2018-01-07 بابه‌تی نوێ, هونه‌ر لێدوانێك بده 21 بینراوه\nمنداڵان و بووکە بە بارانە.\n“بووکـە بە بارانـە” یەکێک لەو نەریتە دێرین و رەسەنە کوردییانەمان، کە مێژووی بۆ هەزاران ساڵ بەر لە ئەمساڵ دەگەڕێتەوە، مایەی شادی و دڵخۆشیشە، کە تا ئەمڕۆش ئەم نەریتەمان بە نەمری ماوەتەوە، بەڵام بە هۆی وێرانکردنی گوندەکانی باشووری کوردستان و، ئابڵوقەدانی زۆربەی گوندەکان و شارۆچکەکانی رۆژهەڵات و باکوور و رۆژئاوای کوردستان، لە لایەن داگیرکەرانی رەگەزپەرستەوە، تا ئەمڕۆش زیاتر لە نیوەی ژمارەی گوندە وێرانکراوەکانی باشووری کوردستان ئاوەدان نەبوونەتەوە. تا ئێستاش داگیرکەران دژایەتی هەموو داب و نەریتێکی رەسەنی کوردیمان دەکەن. لە هەندێ ناوچەی کوردستان دا، بووکە بە بارانە وەکو جاران ناکرێت و خەریکە ئەم نەریتەمان بەرەو کاڵبوونەوە بچێت. رێوڕەسمی بووکە بە بارانە لە هەموو ناوچەکانی کوردستان دا، بۆ هەمان مەبەست و بە هەمان شێوە بەڕێوەدەبرێت.\nجاران منداڵان و گەورەکان پێکەوە بووکە بە بارانەیان دەکرد، بە زۆریش لە گوندەکان و کەمتریش لە شارەکانی کوردستان بەڕێوەدەبرا. بەڵام لە ئەمڕۆدا بووکە بە بارانە تایبەت بووە بە منداڵانەوە، گەورەکان (کۆسە) دەکەن کە هەر لە هاوشێوەی بووکە بە بارانەیە بە کەمێک جیاوازییەوە. هەروەها (نوێـژە بـارانە)ی بە کۆمەڵیش دەرکرێت. نوێژە بارانە دیاردەیەکی تازەیە و کەوڵێکی ئاینی بە خۆوە پێچاوە. بەڵام نە کۆسە و نە نوێژە بارانە، نەیان توانیوە و ناتوانن جێی بووکە بە بارانەی منداڵان بگرنەوە یا ئەو رەسەنایەتی و خۆشییەیان هەبێت.\nبێگومان باران بارین مایەی خێروبێر و فەڕ و هات و بوژانەوەیەی زەوییە، مـژدەی خۆشی و شادییە، ئاو زۆر دەبێت و دەغڵ و دان و باخ و بێستان پاراودەبن، لەوەڕ و گژوگیا زۆر دەبن. باران هیوا و بەختەوەری و شادی و گەشی و خۆشی بە جووتیاران دەبەخشێت، چونکە سەرچاوەی سەرەکی بژێوی ژیانیان، بەروبوومی دەغڵ و دان و دانەوێڵە و بەری باخ و بێستان و ئاژەڵەکانیانە. سەرچاوەی ئاوی سەر زەوی و ژێر زەویش ئاوی باران و بەفرە. زۆر ساڵ بە هۆی کەم بارین و وشکە ساڵییەوە. ئاو کەمی کردووە، دەغڵ و دان بێ بەرهەم بوونە و، ئاوی کانی و بیر و جۆگە و خڕ و چەمەکان وشکیان کردووە، گیا و گۆڵ و لەوەڕ و کەم بوونە و زوو وشکبوونەتەوە. بەشێک لە گوندنشینەکانمان ناچار بوونە کە بە ماڵ و مەڕ و ماڵاتەکانیانەوە بەرەو کوێستانەکانی کوردستان رەوبکەن و بە دوای ئاو و لەوەڕدا بگەڕێن. ئەمەش بارگرانییەکی زۆری بۆ درووستکردبوون.\nبووکە بە بارانە. نەریتێکی کۆنی کوردانە. هەر ساڵێک کە باران نەبارێت یا کاتی پەڵە بەسەربچێت و ترسی وشکە ساڵی هەبێت. منداڵان و مێردمنداڵانی کـوڕان و کچـانی کورد لە گوندەکان و شارۆچکەکان و لە هەندێ لە گەڕەکەکانی شارەکانی کوردستان دا، لە ناوەڕاستی وەرزی پایـز، یا لە سەرەتای بەهاردا، بووکە بە بارانە دەکەن. بە گۆرانی و یاری و چەپڵەلێدان و بەزم، ئەم ریوڕەسمە کوردەوارییە، بە شێوەیەکی خۆش بەڕێوە دەبەن. منداڵان نزا دەکەن و لە خوا دەپاڕێنەوە کە بەزەیی بە فەقیر و بە هەژاران و بە جووتیاران دا بێتەوە، بارانیان بۆ ببارێنێت و دڵیان خۆش بکات و هیوایان ببوژێنێتەوە و نیگەرانیان بڕەوێنێتەوە و گرانی روویان لێنەکات.\nهەر لە دێر زەمانەوە، رێوڕەسمی (بووکـە بە بارانـە) بە زۆری لە لایەن منداڵانەوە بەڕێوەبراوە، چونکە منداڵان هێمای دڵپاکی و بێگوناهی و بێتاوانین، خۆشەویستی خوان. بە بڕوای خەڵکیش، خوا دڵی منداڵان ناشکێنێت و نزا و پاڕانەوەکانیان قبووڵ دەکات و باران دەبارێنێت.\nبۆیەش ناوی لێنراوە (بووکە بە بارانە) چونکە بووک هێمای جوانی و قەدەمخێری و پیرۆزییە. هێمای خۆشی و شادییە. زۆر جاریش وا رێکەوتووە کە لە کاتی بووک گواستنەوەدا، لە پایز یا لە بەهاردا، باران باریوە. خەڵکەش وتوویان بووکێکی پێ بە خێرە. مەبەست لە بووکە بە بارانە ئەوەبووە، کە سەرنجی ئاسمان بە لای زەویی تینوودا رابکێشن. ئاویش هەموو شتێک پاک دەکاتەوە، هەر بەو نیازەوە ئاویان بە سەر بووکە بە بارانەدا کردووە، گوایە خەڵکی بە زۆری گوناهبارن، بڕوایان وایە کە بەو ئاوکردنە بەسەر بووکە بە بارانەکەدا، لە گوناهەکانیان پاک دەبنەوە. لەوانەیە ئاسمان بەزەیی پیان دا بێتەوە و باران ببارێنێت. لە کورتە باسێکی وادا نامانەوێت لەرووی لۆژیکی و ئەفسانەییەوە، رای خۆمان لەم بارەیەوە بخەینە روو.\nچۆنییەتی دروستکردنی بووکە بە بارانە، منداڵان بە هاوکاری گەورەکان، لە دارێکی درێژ یان لە قامیش، لە شێوەی (خـاچ) و لە سیمای بووک دا (بووکەڵەیەک) دورست دەکەن، جلی کچانەی کوردی رەنگاوڕەنگی لەبەردەکەن و بووک ئاسایی زۆر جـوان دەیڕازێننەوە. ئینجا منداڵێکی چوست و چالاک و رەند، کچ بێت یا کوڕ، بووکەڵەکە بەرز دەکاتەوە و پێشی منداڵەکانی تر دەکەوێت و دەکەونە رێ، هەموویان پێکەوە بە یاری و بە چەپڵەلیدان و بە ئاوازەوە، گۆرانی (بووکە بە بارانە) دەڵێن. کۆڵان بە کۆڵان، ماڵ بە ماڵ دەگەڕێن. کە بچنە بەر دەرگای هەر ماڵێک، کابانی ماڵەکە، لە بەردەم دەرگاوە یا لەسەر بانەوە، گۆزەیەک یا جەوەنەیەک یا کاسەیەکی پڕ لە ئاو بەسەر (بووکەڵەکە ـ بووکە بارانەکە) دا دەکات، بە نیازی هاتنەدی مرازی خەڵکیش دەرزییەک لە بووکەڵەکە دەدات. ئینجا شتێک لە پارە، مێوژ، گوێز، خورما، نوقڵ، نیسک، ساوەر، بە منداڵەکان دەدات. لە دوای گەڕانی ماڵەکان. منداڵەکان دەچنە ماڵێ یەکێکیان و شتەکان لە نێوان خۆیان دا بەش دەکەن. زۆر جاریش کابانی ئەو ماڵە نیسک و ساوەرەکەیان بۆ لێدەنێت و منداڵەکان پێکەوە دەیخۆن.\nئەو بەستە و گۆرانییە فۆلکلۆرییانەی کە منداڵان لە دوای بووکەڵەکە بە بارانەکەوە، بە کۆمەڵی و بە ئاوازەوە دەیڵێنەوە. بە زۆری تایبەتن بە بارانەوە، بریتین لە نـزا و لە پاڕانەوە لە خوا بۆ ئەوەی باران بۆ فەقیر و بۆ هەژاران ببارێنێت. ئەمانە چەند نموونەیەکن لەو گۆرانییانەی کە منداڵان بە ئاواز و بە یاری و گۆرانییەوە دەیانڵێنەوە:\n(هەیـاران و مەیـاران) من کە منداڵ بووم. ماڵمان لە دێیەکی نزیک شاری کەرکوک بوو. لە سەرەتای پایزدا، گەر هەور بوایە و ئاسمان خوناوی(نەرمە باران)ی بکردایە، منداڵانی دێیەکەمان کۆدەبووینەوە. هەردوو باڵمان راست دەکردەوە و بە دەوری خۆمان دا دەسووڕاینەوە. بە کۆمەڵی لەگەڵ یاری دا ئەم کۆپلەیە گۆرانییەمان دەوت:\nلە دەڤەری (بادینان) یش لە باشووری کوردستان، ساڵی جارێک یا دوو جار، لە وەرزی پایز و بەهـاردا، بە هەمان شێوەی ناوچەکانی تری کوردستان، لە زۆربەی گوندەکان و شارۆچکەکان دا، منداڵانی كچان و کوڕانی بارانخـواز (بویـکا بـارانێ) دەکەن. ئەمەی خوارەوەش، گۆرانییەکە کە لە پەرتوکی (ئـەدەبێ زارۆکــا) وە وەرم گرتووە، لە لێکۆڵینەوەی (محەمەد عەبدوڵا ئامـێدی) یە کە لە (٢٠٠٥) دا لە سلێمانی چاپکراوە:\nهونەرمەندی کوردمان مامۆستا (سەلاح محەمەد کۆیی) کە لە لای منداڵان کوردمان بە (مام عـەوڵا) ناسراوە. یەکەم هونەرمەندی گۆرانبیژی کوردە کە بە گۆرانی ئەم نەریتە کوردەوارییەی بەرز راگرت و بە نەوەی نوێی ئاشنا کرد. مامۆستا سەلاح محەمەد بە بەشداری کچۆلەیەکی چاوگەشی دەنگخۆش و کۆمەڵە منداڵێکی جوانی کچان و کوڕان بە جلی جوانی کوردییەوە، گۆرانی (بووکە بە بارانە)ی لە کلیپێکی رەنگاوڕەنگ دا بۆ (تەلەفزیۆنی کوردستان) تۆمارکرد. مام عەوڵا بێجگە لەم گۆرانییە. چەند گۆرانییەکی فۆلکلۆری خۆشی تریشی بۆ منداڵان تۆمار کردوون، لەوانەش (هەلـور بلـور) شایەنی ئەوپەڕی دەستخۆشییە. ئەمەش گۆرانی (بووکە بە بارانە) کەی (مام عەوڵا) یە:\nهەر ساڵی پار هونەرمەندی کوردمان کاک (ئـاریان رەزایی) کە لە دایکبووی شاری سەقزە لە رۆژهەڵاتی کوردستان، خوێندکاری بەشی سینەمایە لە زانکۆی تاران. بە هاوکاری خاتوو (میـنا سەهبانی) بە شانۆگەری (بووکە بە بارانە) لە فیستیڤاڵی شانۆی منداڵان دا لە شاری (تـاران) بەشدارییان کرد. جێی سەرنج و دڵخۆشی و دەستخۆشی بینەران بوو. بووکە بە بارانە، یەکێکیش بوو لەو شانۆیانەی کە خەڵات کران. هەر ئەم شانۆیە لە چەند شوێنێکی رۆژهەڵاتی کوردستان دا نمایش کرا، بووە مایەی شادی و خۆشحاڵی بینەران، بە تایبەتیش منداڵان.\nلە هەشتەمین فیستیڤاڵی (ژیـار) دا بۆ فـیلم و بۆ وێنەی کێشراوی منداڵان، لە شاری (سـنە) ی رۆژهەڵاتی کوردستان چەند فیلمێک و چەندین تابلۆی وێنە نمایش کران. یەکێک لەو فیلمانە، فیلمی (بووکە بارانە)ە بوو، لە ئامادەکردن و دەرهێنانی (شەمسیا ناسری) و (تەیموور قـادری) یەکێکیش بوو لە فیلمە خەڵاتکراوەکانی ئەم فیستیڤاڵە.\nپەرتوکێکیش بە ناوی (بویکا بارانێ. یاریێن کوردەوەرای) کە کاک (محەمەد حەسەن بنـاڤی) بە زاری کرمانجی باکوور نووسیوێتی و لە (٢٠٠٢) دا لە هەولێر چاپکراوە. حەزمان دەکرد بۆ دەوڵەمەنکردنی ئەم باسە ئەم پەرتووکەشمان بخوێندایەتەوە. بەڵام تا ئەمڕۆ چاومان بەم پەرتوکە نەکەوتووە.\n(باران) پانتاییەکی باشی گرتۆتەوە لە ئەدەبی کوردی و لە گۆرانی فۆلکلۆری کوردی و لە هۆنراوەکانی هەندێ لەو شاعیرانەش کە بۆ منـداڵان هۆنراوە دەنووسن. یەکێک لەوانەش کەڵە شاعیری گەلەکەمان کاک (لەتیف هەڵمەت)ه، لە راستیش دا کاک لەتیف هەڵمەت لە هۆنراوەیەک زیاتری لەسەر باران هەیە و، لە چەند هۆنـراوەیەکیش دا بە جوانی و ئاسانی باسی لە سوودەکانی باران بۆ منداڵان کردوون. لە (دیوانی منداڵان)ی کاک لەتیف هەڵمەت. بۆ ئاماژەپێدان، ئەمە کۆپلەی یەکەمی هۆنراوەی (بـاران) ی کاک هەڵمەتە، کە سێ کۆپلەیە، شایەنی باسیشە لە لایەن هونەرمەندێکی پیاوی سویدییەوە، هەر بە زمانی کوردی (بـاران)ەکەی کاک هەڵمەت بە گۆرانییەوە دەیڵێـتەوە:\nبووکە بە بارانە، لە لایەن گەلێک لە گەلانی تریش دەکرێت، بۆ نموونە گەلی ئەمازیغی کە لە باکووری ئەفریقادا دەژین، بە زۆریش لە وڵاتانی مەغریب و جەزایر و تونس دا، ئەوانیش بە هەمان شێوەی کورد، ئەمازیغییەکان بووکەڵەی (بووکە بە بارانە) کە پێي دەڵێن (یالغـونجا) بە واتا کەوچکی گەورە دارین، لە قامیشی گەڵا سەوز دروستی دەکەن و جلی ژنانەی لەبەردەکەن و کەوگیرێکی داری گەورەش بە سەریەوە دەبەستن، ژن و منداڵان دوای بووکە بە بارانەکە دەکەون. بووکە بە بارانە کونترین و باوترین نەریتی ئەمازیغییەکانە، هەر لەمانیشەوە عەرەبەکانی باکووری ئەفـریقا ئەم داب و نەریتەیان وەرگرتوون و بەڕێوەی دەبەن. میژووی سەرهەڵـدانی نەریتی بووکـە بارانەیانەی ئەمـازیغی، بە چیرۆکێکی ئەوینداری ئەفسانەییەوە گرێ دراوە. چیرۆکی ئەوینی خوای باران لەگەڵ کچێکی زۆر جوانی ئەمازیغی (تەسـلێت و ئونـزار) کە پەیوەندی بە باران بارین یا نەبارینەوە هەیە. هیوادارم لە دەرفەتێک دا باس لەم چیرۆکە ئەفسانەییەی ئەمازیغییەکان، بۆ خوێنەرانی کوردمان بکەین.\nتاگه‌كانپەروەردە توێژینەوە زمانی کوردی لێکۆڵینەوە هونه‌ر\nپێشوو ئاخێزیی سەراسەریی لە ئێران، ئەرکی گەلی کورد و حێزبەکانی رۆژهەڵات لەم کاتەدا\nدواتر هێزی گوشار و مانەوەی دەسەڵات


پڕۆژەیەكی گەشتیاری لە ماوەت جێبەجێ دەكرێت - تۆڕی میدیایی خەڵک\nپڕۆژەی گەیاندنی خزمەتگوزاری گەشتیاری بۆ ناوچەی سەرسولی قەزای ماوەت لە سنوری شارباژێر جێبەجێدەكرێت.\nپڕۆژەی گەیاندنی خزمەتگوزاری گەشتیاری بۆ ناوچەی سەرسولی ماوەت لە سنوری شارباژێر ،بەهەوڵی سەرۆكایەتی شارەوانی ماوەت و بە سەرپەرشتی بەڕێوەبەرایەتی گشتی گەشتوگوزاری سلێمانی دەچێتە بواری جێبەجێكردنەوە .\nپڕۆژەكە زنجیرەیەك خزمەتگوزاری وەك ڕێگای گەیشتن و تابلۆی ڕێنیشاندەر و بەربەستی ئاسنی سەلامەتی و خزمەتە پێویستەكانی گەشتیار و هاووڵاتیان لە خۆ دەگرێت .\nچنار و هێمن، ڕۆشتن بۆ قوتابخانەو ئیدی نەگەڕانەوە … چیرۆکەکەیان بخوێنەرەوە\nخەڵك بەهۆی كردنەوەی ئاوی بەنداوی ئێران و زۆربوونی ئاوەكە هاووڵاتییەك لە چەمی ( ئاوكورتێ ، دوئاوان ) گیردەخوات و دواتر لەلایەن پۆلیسی دارستانی ماوەت…\nخەڵك لەسنووری قەزای ماوەت چوار ڕاوچی دەستگیركران كە سەرقاڵی ڕاوكردنی ماسی بوون تەزووی كارەبا ، هاوكات دەستگیرا بەسەر ( ١٦ ) ماسی ڕاوكراو و چەند…\nخەڵك- لە سنوری گوندی (قامیش) ی سەر بە قەزای ماوەت 2 ڕاوچی دەستگیر كران و دەستیش بەسەر چەند 3 كەوی زیندوو و چەند كەلوپەلێكی ڕاوكردندا گیرا. پۆلیسی دارستانی…\nخەڵك چەند ڕۆژێك پێش ئێستا دانیشتووانی گوندەكانی سنووری شینكایەتی لە قەزای ماوەت داوای قیرتاوكردنی ڕێگایەكیان دەكرد لە لایەنە پەیوەندیدارەكان،…\n09 ئیلول 2021 10.47 am\nخەڵك چەند ڕۆژێك پێش ئێستا دانیشتووانی گوندەكانی سنووری شینكایەتی لە قەزای ماوەت داوای قیرتاوكردنی ڕێگایەكیان…\n01 ئازار 2021 1.40 pm\nخەڵك- لە سنوری گوندی (قامیش) ی سەر بە قەزای ماوەت 2 ڕاوچی دەستگیر كران و دەستیش بەسەر چەند 3 كەوی زیندوو و چەند كەلوپەلێكی…


ئەم کچانە هەموویان خوار ١٦ ساڵن ، بەڵام ئەمریکیەکان باڵایان جیاوازە - تۆڕی میدیایی خەڵک\nخەڵك فڕۆكە جەنگییەكانی توركیا بە بۆمبی فۆسفۆڕ بۆردوومانی زناری كێستە لە ناوچەی بەرواری باڵا دەكەن. سەرچاوەیەكی تایبەت لە ناو پارتی كرێكارانی كوردستان دیمەنێكی ڤیدیۆیی تایبەتی بۆ (تۆڕی میدیایی خەڵك) ناردووە كە تیایدا دەردەكەوێت فڕۆكە جەنگییەكانی توركیا، لە زناری كێستە (زوندورا) لە بەرواری باڵای ناوچەی بادینان بە بۆمبی فۆسفۆڕ بۆردوومانی گەریلاكانی پارتی كرێكارانی كوردستان (پەكەكە) دەكات. سەرچاوە تایبەتەكە ئاماژەی بەوەشدا، ماوەی ٢٢ ڕۆژە گەریلاكانیان بەرپەرچی پەلامارەكانی سوپای توركیا دەدەنەوە و گورزی كوشندەیانی لێوەشاندوون.\nپێشکەوتن و کوالێتی خواردن و سستمی ژیان و ژینگە و بۆماوە وادەکات کە مرۆڤەکانی ئەو کۆمەڵگەیەش باڵابەرزتر و گەورەتر دەربکەون، ئەم وێنەیەش بە جوانی ئەو جیاوازییە نیشان دەدات.\nوێنەکە لە پاڵەوانیتی باسکەی کچان بۆ خوار تەمەن ١٦ ساڵ گیراوە کە تێیدا هەڵبژاردەی ئەمریکا (سورەکان) و هەڵبژاردەی سەلڤادۆر (شینەکان) لەبەرامبەر یەکدا یاری دەکەن.\nبەوتەی د.ئاوات واژه یی پسپۆڕی گەشە و نەخۆشی مناڵ ” «ژینگە و بۆماوە» دوو ھۆکاری سەرەکی گەشە و بەرزبوونی باڵان، مناڵێک لە کوردستان گەورەبووبێ و بەو ھەموو قەیرانەدا بڕوات لەگەل یەکێک کە لە سوویدە بەتەمای وەک یەک بێت؟!”\nئەمەش لەکاتێکدایە کە لەم یارییەدا کچە باڵا بەرزە ئەمریکیەکان بە جیاوازییەکی زۆر و بە ١١٤ خاڵ بەرامبەر بە ١٩ لە کچانی سەلڤادۆر دەبەنەوە.\nئه‌رشیفه‌کان مانگێک دیاری بکه ئایار 2021 (872) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)


وەفدی زانکۆی گوتنكینی ئەڵمانی سەردانی کۆلێجی تەکنیکی تەندروستیان کرد - Technical College of Health TCH\nposted Apr 21, 2019, 3:58 AM by Media TCh\nرۆژى یه‌ك شه‌ممه(2019/1/13) بەڕێز ( پ.ی.د. ئالان فه‌ره‌یدون علی ئه‌مین سه‌رۆكی زانكۆی پۆلیته‌كنیكی سلێمانی ) پێشوازی كرد له وه‌فدیكی ئه‌ڵمانی كه پێكهاتبوون له نوێنه‌ری ده‌زگای دادی ئه‌ڵمانی و زانكۆی گوتنكینی ئەڵمانیاو وەفدێکی یاوه‌ریان له وه‌زارەتی خوێندنی باڵاو توێژینه‌وه‌ی زانستی حكومه‌تی هه‌رێمی كوردستان كه پێك هاتبوون له هةريةك لة بةرِيَزان (د. محمد حسین سه‌رۆكی ده‌زگای سه‌رپه‌رشتی و دڵنیایی جۆری وه‌زراتی خوێندنی باڵاو د. خطاب شێخانی به‌ڕێوه‌به‌ری گشتی دیوان).\nلة کۆبوونەوەیەکدا گفتووگۆ دەربارەی کردنەوەی زانكۆی (ئه‌ڵمانی – كوردی) له هه‌رێمی كوردستان كرا، ئەمەش له‌پێناو گرنگی زیاتر به‌بواری خوێندنی باڵاو پێشخستنی ئاستی زانستی خوێندكارانی كورد له هه‌رێمی كوردستان.\nهەر لەچوار چێوەی سەردانەکەیاندا وەفدی میوان سەردانی کۆلێجی تەکنیکی تەندروستی سەر بە زانکۆی پۆلیتەکنیکی سلێمانیان کرد و لە نزیکەوە بەشە زانستییەکان و تاقیگەکانی کۆلێجەکەیان بەسەر کردەوەو سەرسامی خۆیان دەربڕی بە پێشکەوتوویی ئاستی کۆلێجەکە و بەڵێنی هەماهەنگی و کاری زیاتر لە نێوان هەردوولادا درا بۆ داهاتوو.


دوو سەرچاوە لە دامەزراوەی ناسراوی ئەمەریکا دەڵێنبەڕێوەبەری دەزگای هەواڵگری ئەمەریکا لەگەڵ بەرپرسانی ئێرانی لە عێراق کۆبووەتەوە\nی مانگی چوار ٢٨, ٢٠٢١\nدوو پسپۆڕی پایەبەرز لە دوو دامەزراوەی گرنگ کە بنکەی سەرەکییان لە واشنتنە، لە دوو تویتی جیادا دەڵێن ویلیەم بێرنز بەڕێوەبەری دەزگای هەواڵگری ئەمەریکا لە عێراق لەگەڵ کاربەدەستانی ئێرانی گفتوگۆی کردووە.\nباربرا سلاڤین، بەڕێوەبەری بەشی ئێران لە ئەنجومەنی ئەتڵانتێک، ڕۆژی سێشەممە 27 ی مانگی چوار لە تویتێکدا بڵاوی کردەوە کە " کەسێکی خاوەن پێگەی تایبەت " پێی ڕاگەیاندووە کە سەرۆکی دەزگای هەواڵگری سی ئای ئەی ئەمەریکا و عەلی شەمخانی سەرۆکی ئەنجومەنی باڵای ئاسایشی نیشتمانی ئێران لە بەغدای پایتەختی عێراق کۆبوونەتەوە.\nباربرا سلاڤین، بەبێ ئەوەی ناوی سەرچاوەکەی بڵاوبکاتەوە، دەڵێت لە کۆبوونەوەکەی ویلیەم بێرنزو عەلی شەمخانیدا، کەسێکی خەڵکی سعودیاش ئامادە بووە.\nڕۆژێک پێشتریش مایکڵ ڕۆبن لە پەیمانگای ئەمەریکەن ئەنتەکە پێشتر زیاتر لە کۆماریخوازەکانەوە نزیک بوون، لە نووسینێکیدا بلاوی کردەوە کە بەڕێوەبەری دەزگای هەواڵگری ئەمەریکا لەم ڕۆژانەی دواییدا گەشتی بۆ عێراق کردووە. ناوبراو هەواڵەکەی لە زاری "چەند سەرچاوەیەکی عێراقیەوە کە قسەی لەگەڵ کردبوون، گواستووەتەوە.\nمایکڵ ڕۆبن نووسیبووی کە بەڕێوەبەری دەزگای هەواڵگری ئەمەریکا لە بری ئەوەی لە باڵیۆزخانەی ئەمەریکا یان لە باڵەخانەیەکی حکومەتی عێراق کۆبوونەوەکانی بەڕێوەببات، لە ماڵی تایبەتی فوئاد حوسێن، وەزیری دەرەوەی عێراق لەگەڵ بەرپرسانی ئێرانی دا گفتوگۆکانی ئەنجام داوە.\nبەڕێز ڕۆبن هاوکات لە تویتەکەیدا کە لە تویتەری خۆی بڵاوی کردوەتەوە دەڵێت وتەبێژێکی سی ئای ئەی ڕایگەیاندوە کە ڕاپۆرتەکان سەبارەت بە سەردانی ویلیەم بێرنز بۆ عێراق ڕەت دەکاتەوە و بە راستیان نازانێت.\nڕۆژی دووشەممەش سەعید خەتیبزادە، وتەبێژی وەزارەتی دەرەوەی کۆماری ئیسلامی هەواڵی کۆبوونەوەی بەرپرسانی ئێران لەگەڵ سەرۆکی دەزگای هەواڵگریی ئەمەریکای ڕەتکردەوە و بە هەواڵێکی درۆی ناودێر کرد.\nئەم ڕاپۆرتانە لە کاتێکدا بڵاو دەبنەوە کە پێشتریش بەرپرسانی ئەمەریکا و ئێران کۆبوونەوی نهێنیان هەبووە، لەوانە کۆبوونەوەکانی عومان کە لە کۆتاییدا بوو بە هۆی ڕێککەوتنه ناوکییەکەی ساڵی 2015 کە بە JCPOA ناسراوە.\nلەم دواییانەشدا میدیاکانی رۆژئاوا چەند هەواڵێکیان لەبارەی سەردانی بەرپرسانی سعودیە و ئێران لە عێراق بڵاو کردەوە، هەرچەند بەرپرسانی سعودیە دیدارەکانیان پشتڕاست نەکردەوە.


به تومه‌تی ڕفاندنی جـێـڵ كارۆڵ 4 كه‌س له عێراق ده‌سـتگیر ده‌كرێن\nله‌شـكری ئه‌مریكی له عێراق ده‌ڵێت سه‌ربازانی مارینزی ئه‌مریكی 4 عێراقیـیان ده‌سـتگیركردووه كه گومانی ئه‌وه‌یان لێده‌كرێت ده‌ستیان هه‌بووبێت له ڕفاندنی په‌یامنێری كرستیان ساینس مۆنیته‌ر، جێـڵ كارۆڵ له 7 ی مانگی یه‌كی ئه‌مسـاڵدا.\nڕۆژی چوارشه‌ممه، گوته‌بێژێـكی ئه‌مریكی ژه‌نه‌ڕاڵ ولیه‌م كالدوێـڵ گوتی ده‌سـتگیركردنه‌كان له پارێزگای ئه‌نبار له ڕۆژئاوای به‌غدا ئه‌نجام دراوه، گوتیشی كاربه‌ده‌ستانی ئه‌مریكی و عێراقی له وتووێژدان سه‌باره‌ت به چـۆنێتی دادگایی كردنیان.\nنووسه‌رێـكی كریستیان ساینس مۆنیته‌ر ڕیچارد بێرگنهام ده‌ڵێت چیرۆكی به‌سه‌رهاتی جێـڵ كارۆڵ له ماوه‌ی 82 ڕۆژی گرتنه‌كه‌یدا ڕۆژی یه‌كشه‌ممه بڵاو ده‌كرێته‌وه.\nله لایه‌كی دیكه‌وه له‌شـكری ئه‌مریكی ده‌ڵێت گه‌ڕان و پـشـكنین به دوای دوو سه‌ربازی به‌رده‌وامه كه هه‌لیكۆپـته‌ره‌كه‌یان كه‌وتبووه ناو ئاوێـك له ڕۆژئاوای به‌غدا. چواری دیكه‌ش كه له ناو هه‌لیكۆپـته‌ره‌كه‌دا بوون بریندار بوون و ئێسـتا باری ته‌ندروستـیان جێـگیره.\nهه‌ر چوارشه‌ممه له‌شـكری ئه‌مریكی ڕایگه‌یاند به‌هۆی كاری دوژمنكارانه 3 سه‌ربازی له پارێزگای ئه‌نبار كوژراون.\nهاوكات له شـاری به‌غدا بۆمبێـكی لاڕێ كه كاروانێـكی له‌شـكری ئه‌مریكی كردبووه ئامانج یه‌ك كه‌سی كوشـتووه، له به‌سره‌ی باشوری عێراق چه‌ند چه‌كدارێـك به‌رپـرسـێـكی له‌شـكریان كوشـتووه.\nپـێـشتریش له باقوبه به هۆی ته‌قینه‌وه‌ی بۆمبێـك 4 كه‌س كوژراون و زیان به مزگه‌وتـێـكی شـاره‌كه كه‌وتووه.


کۆمپانیای Sony دیزاینی سەکۆی PlayStation 5 ـی ئاشکرا کرد - Home4T\nالرئيسية / IFTTT / کەی ئای تی ئێن / کۆمپانیای Sony دیزاینی سەکۆی PlayStation 5 ـی ئاشکرا کرد\nکۆمپانیای Sony دیزاینی سەکۆی PlayStation 5 ـی ئاشکرا کرد\nUser Home4T 6/12/2020 02:07:00 pm IFTTT, کەی ئای تی ئێن\nلە کۆتایدا، کۆمپانیای Sony ـی ژاپۆنی دیزاین و هەندێک وردەکاری دیکەی سەکۆی PlayStation 5 ـی ئاشکرا کرد.\nلە میانەی کۆنگرەیەکی نزیک یەک کاتژمێری تایبەت بە سەکۆی PS5 لە درەنگانێکی دوێنێ شەودا بە کاتی هەولێر، کۆمپانیای Sony ڕەقەکاڵای سەکۆی PS5 ـی نمایش کرد و دواجار زانیمان سەکۆیەکە شێوەی چۆن دەبێت. دیزاینی سەکۆی PS5 خاوەن ڕەنگی ڕەش و سپییە و هاوشێوەیە لەگەڵ ڕەنگی کۆنتڕۆڵەکانی.\nهەر وەک سەکۆی Xbox Series X ـی مایکرۆسۆفت، سەکۆی PS5 ـیش بە شێوەیەک دیزاین کراوە تاوەکو بە شێوەی ستوونی دابنرێت، وە دوو جۆری لێ بەردەست دەکرێت؛ دانەیەک بە هەبوونی دەرچەی سیدی 4K Blu-ray و دانەیەکیش بە بێ هەبوونی دەرچە ناوبراوەکەوە بە ناوی Digital Edition. ئەستووری جۆری دووەم کەمترە لە چاو جۆری یەکەمەوە بە هۆی نەبوونی دەرچەی سیدی 4K Blu-ray.\nبێگومان جۆری Digital Edition ـی سەکۆیەکە نرخی کەمتر دەبێت بە هۆی ئەوەی خاوەن دەرچەی سیدی 4K Blu-ray نییە، بەڵام Sony نرخی هیچکام لە جۆرەکانی سەکۆیەکەی ئاشکرا نەکرد، هەر بۆیە تا ماوەیەک ئەمە بە نادیاری دەمێنێتەوە.\nبێگومان سەکۆیەکە بۆ ئەوە دیزاین نەکراوە تاوەکو هەر بە شێوەی ستوونی جێگیر بکرێت، بەڵکو دەتوانرێت بخرێتە سەر لایەکان و بە شێوەی ئاسۆیی دابنرێت، هەر وەک لەم وێنانەی خوارەوەدا سەکۆیەکە بەو شێوازە دانانانە بەدیار دەکەوێت.\nهەروەها کۆمپانیاکە ژمارەیەک ئامێری دیکەی تایبەت بە سەکۆیەکەی ڕاگەیاندن، لەوانە بارگاویکەرەوەی DualSense و کامێرایەکی نوێی HD و بیستۆکی سەر گوێیی بێوایەری Pulse 3D و ڕیمۆت کۆنتڕۆڵ. Sony نرخی هیچکام لەو ئامێرانەشی ئاشکرا نەکرد، هەر وەک چۆن نرخی سەکۆیەکەشی ئاشکرا نەکرد.\nڕاگەیاندنی دیزاینی سەکۆی PS5 لە لایەن کۆمپانیای Sony لە دوای چەند مانگێک دێت بەسەر ئاشکرا کردنی دیزاینی سەکۆی Xbox Series X لە لایەن مایکرۆسۆفتەوە، کاتێک لە کۆتاییەکانی ساڵی ڕابردوودا ئاشکرا کرا.\nپێشتر کۆمپانیای Sony بەشێک لە تایبەتمەندییەکانی سەکۆی PS5 ـی ئاشکرا کرد. بە پێی کۆمپانیای Sony بێت، سەکۆی نوێی PS5 خاوەن پڕۆسێسەری 8 ناوەکی جۆری AMD Zen 2 دەبێت بە خێرایی تاوەکو 3.5 گێگاهێرتز. گرافیکەکەی لە جۆری AMD RDNA 2 دەبێت بە هەبوونی 10.28 تێرافلۆپ و 36 یەکەی ئەنجامدەر بە خێرایی تاوەکو 2.23 گێگاهێرتز. خاوەن ڕامێک دەبێت بە فراوانی 16 گێگابایت لە جۆری GDDR6 و بیرگەیەکی ناوەکی بە فراوانی 825 گێگابایت لە جۆری SSD بە خێرایی 5.5 گێگابایت/چرکە.\nکۆنتڕۆڵەکەشی لە مانگی نیسانی ئەمساڵدا ڕاگەیاند، کە خاوەن دوگمە پەلەپیتکە نوێیەکانی “Adaptive Triggers” و تایبەتمەندی کورتە هەززەی Haptic Feedback و وەرگر (مایکرۆفۆن) ـێکی یەکخراو و دەرچەی USB-C دەبێت، تەچ پادەکەی لە ناوەڕاست هێڵدراوەتەوە و گڵۆپە LED ـەکەی دیزاین کراوەتەوە.\nهەر لە بۆنەکەدا ئەوەش ئاشکرا کرا کە سەکۆیەکە پشتگیری زیاد لە 4,000 یاری دەکات.\nڕێکەوتی بەردەستکردنی سەکۆیەکە نەزاندراوە، بەڵام تاوەکو ئێستا کۆمپانیاکە دەڵێت لە هاوینی ئەمساڵدا بەردەست دەکرێت.\nfrom کەی ئای تی ئێن https://ift.tt/3dWMSXk


ئەگەر هەیە پرۆسەكە بایكۆت بكات\nگۆڕان بەهۆی كەركوكەوە پێداچوونەوە بەهەڵوێستی لەبارەی ریفراندم دەكات\n23/09/2017 1307 جار خوێندراوه‌ته‌وه\nبزووتنەوەی گۆڕان بەهۆی كەركوكەوە، پێداچوونەوە بەهەڵوێستی لەبارەی ریفراندۆمی هەرێمی كوردستان دەكات‌و ئەگەر هەیە پرۆسەكە بەفەرمی بایكۆت بكات.\nبەپێی ئەو زانیارییانەی لەسەرچاوەیەكی باڵاو ئاگاداری بزووتنەوەی گۆڕان بەشارپرێس دراوە، بەهۆی ئەوەی بڕیاردراوە لەشاری كەركوك‌و ناوچە كوردستانییەكانی تری هەرێم ریفراندۆم نەكرێت، ئەو بزووتنەوەیە بڕیاریداوە پێداچوونەوە بەهەڵوێستی لەبارەی ریفراندۆمی سەربەخۆیی بكات.\nهەر بەپێی زانیارییەكان پێداچوونەوەكەی گۆڕان بەشێوەیەك دەبێت، كە گۆڕانكاری بەسەر هەڵوێستی دێت، بەشێوەیەك ئەگەر هەیە ریفراندۆمی هەرێم بەفەرمی بایكۆت بكات، ئەوەش بەهۆی ئەوەی "بەشەرعی نازانێت ریفراندۆم لەكەركوك ناوچەكانی تر نەكرێت".\nریفراندۆمی هەرێم لە 25 ئەم مانگە بەرێوەدەچێت وەك بڕیاری لێدراوە، بەڵام ئەمڕۆ شەممە كۆمەڵێك گۆڕانكاری لەو بارەوە رووداوەو یەكێتی بەفەرمی رایگەیاندووە، بەهۆی مەترسییەكانەوە رێگەنادەن ریفراندۆم لەشاری كەركوك بكرێت.\nگۆڕان پێشتر هەڵوێستی ئەوەبوو، كە ریفراندۆم دوابخرێت، ئەگەر دواشنەخرا، دەنگدەرانی سەربەست بكات، چۆن دەنگ بەریفراندۆم دەدەن بیدەن، بەڵام بەفەرمی پرۆسەكە بایكۆت نەكات.\nئەو سەرچاوەی شارپرێس ئەوەشی راگەیاند، ئەنجامنەدانی ریفراندۆم لەكەركوك ناوچەكانی تر، وا لەبەرپرسانی گۆڕان دەكات "پێداچوونەوە بەهەڵوێستیان بكەن‌و لەو بارەشەوە لەچەند سەعاتی داهاتوو بڕیاری یەكلاكەرەوە دەدەن".


لە کۆبونەوەی یەکێتی و پارتیدا باسی بە هەرێم کردنی کەرکوک دەکرێت\nپارتی دیموكراتی كوردستان و یەكێتی نیشتمانی كوردستان لە شاری هەولێر کۆبونەوە و پاش کۆبونەوەکەیان لە کۆنگرەیەکی ڕۆژنامەوانیدا مەحمود محەمەد ئەندامی مەکتەبی سیاسی پارتی و رزگار عەلی، ئەندامی مەكتەبی سیاسی یەكێتی ناوەڕۆکی كۆبوونەوەكەیان ئاشكراكرد.\nمه‌حمود محه‌مه‌د ئه‌ندامى مه‌كته‌بى سياسى پارتى سەبارەت بە کاراکردنی پەرلەمان ڕايگه‌ياند پارتى ئامادەيه ڕێككەوتنی نوێ له‌گه‌ڵ گۆڕان بكات چونكه سه‌رۆكى په‌رله‌مان ناده‌نه‌وه به گۆڕان چونكه ڕێككەوتنی پێكهێنانی كابینەی هەشتهەمی حكومەتی هەرێمی كوردستانیان لەگەڵ گۆڕان هەڵوەشاندۆتەوە.\nلاى خويه‌وه ڕزگار عه‌لى ئه‌ندامى مه‌كته‌بى سياسى يه‌كێتى جه‌ختى لەسەر كاراكردنەوەی پەرلەمانی كوردستان كردەوە و ڕايگه‌ياند بۆ چارەسەركردنی كێشەكانی هەرێمی كوردستان دەبێت لە پەرلەمانەوە دەستپێبكەین چونكە سەرچاوەی دەركردنی یاسایە و له‌م كۆبوونه‌وه‌يه‌شدا هەردوولامان لەسەر كۆی پرسەكان ڕای یەكترمان وەرگرتووە و بۆچوونەكانیش دەبەینەوە مەكتەبی سیاسی حیزبەكانمان .\nسەبارەت بە کۆبونەوەکان لەگەڵ گۆڕاندا ئەندامەکەی مەکتەبی سیاسی پارتی ڕایگەیاند هیچ بەرنامەکیان نییە لەگەڵ گۆڕان کۆببنەوە.\nسەبارەت بە دامەزراندنی هەرێمێکی سەربەخۆ بۆ کەرکوک ئەندامەکەی مەکتەبی سیاسی یەکێتی ڕایگەیاند ئەوەی باس لە دامەزراندنی هەرێمی سەربەخۆی کەرکوک دەکات دەبێت بەخۆیدا بچێتەوە چوونکە کەرکوک نەک تەنها باشوری کوردستانە بەڵکو سیمبولی هەر چوار پارچەی کوردستانە و هیچ کەس لەگەڵ ئەوە نییە کەرکوک بێێت بە هەرێمێی سەربەخۆ.\nدەقی ڕاپۆرتی پەیامنێرمان لە هەوڵیر لەسەر ناوەڕۆکی کۆبونەوەکە.


Saturday, 05.14.2022, 8:36\nکاتێک تەماشای ئاسمان دەکەیت ملیۆنەها هەسارە دەبینیت ، پرسیار لە خۆت دەکەیت کاتێک ئەو هەمو هەسارەیە هەیە ئایا ژیانی تێدایە؟ ئایا ژیان تەنها لەم هەسارەیەدا بونی هەیە ؟\nوەڵامەکە زۆر سادەیە، لە هەمو هەسارەیەکدا ژیان هەیە، بەڵام ژیان بەو واتایە نا کە پیاوێک یان ژنێک لە شیوەی مرۆڤ یان ئاژەڵ یان باڵدار هەبێت، بەڵک و ژیان جۆرەها جۆری هەیە لە گەردیلەیەکەوە تا بگرە دایناسۆرێک هەموی ژیانە، لە بەکتریایەک تا دەگاتە فیلێک هەموی هەر ژیانە..\nئایا یەک کەون هەیە یان زیاتر لە یەک کەون؟\nبە بۆچونی من ملیۆنەها کەون بونی هەیە هەر کەونێک و هەر هەسارەیەک بە دانسەتیەکی جودا ژیانی تێدا دروست دەبێت..\nکاتێک دەڵێن ملیۆنەها کەون بونی هەیە دەبێت نمونەیەکی ناسراو لەبەر چاو بگرین تا بتوانین لەو مانایە تێ بگەین، وەک ئەوەی ئەگەر بۆشایی ئاسامانەکان وەک بیابانێک بێت هەرکەونێک وەک میزەڵانێک بێت ، پاشان تەواوی بیابانەکە پڕ بکەیت لە میزەڵدان، ئەوسا دەتوانیت لێکچونێک دروست بکەیت بۆ کەونەکان تا بتوانین تێبگەین.\nئایا دەتوانیت لە کەونێکەوە بچیت بۆ کەونێکی تر؟\nهەڵبەتە ئەم پرسیارە زۆر هەڵدەگرێت و ئێستا وەڵامێک دەنوسم کە زۆرینەی خوێنەران دژی ئەم بۆچونە دەبن بەڵام مرۆڤ دەبێت هەمیشە میشکی کراوە بێت بۆ هەمو ئەگەرێک لەم ژیانەدا.\nئەو خالە ڕەشەی کە پێی دەڵێت کونی ڕەش، گوایە چڕی تێیدا هێندە زۆرە ڕوناکیش ناتوانێت لێی دەرباز ببێت..\nکونی ڕەش blckhole\nئایا بیرت لەوە کردۆتەوە کە ئەگەرێکی زۆر هەیە ئەو کونە ڕەشانە دەروازە بن بۆ کەونەکانی تر؟ ئایا بیرت لەوە کردۆیەوە کاتێک دەمی دوو میزەڵدان لەیەک بدەیت فشار لە کام میزەڵدان زیاتر بێت ئەوا پاڵەپەستۆ لەو میزەڵدانەوە دەچێتە ئەوی تر؟\nئەم کورتە نمونەیەم هێنایەوە تا بتوانیت بیر لە ئەگەری ئەوە بکەیتەوە کەوەکان چواردەوریان گیراوە واتە وەک میزەڵانێکی داخراو، هەسارەکانیش بەهەمان شێوە چواردەوریان گیراوە بە قەڵگانێکی ئەلەکترۆنی، کەواتە بۆ دەرباز بوون لە کەونێک بۆ کەونێکی تر دەبێت ڕێگایەکی فیزیکی هەبێت کە بتوانیت پێیدا تێپەڕیت..\nلە بابەتێکدا باسی شەبەکەی گەردونیم کردوە و باسم کردوە کە هیچ کەس ناتوانێت نێوانی هەسارەکان بە ساروخ یان کەشتی ئاسمانی ببڕێت چونکە لە دەرەوەی هەسارەکان یاساکانی فیزیا دەگۆڕێت و فەرکوێنسیەکانیش بەهەمان شێوە دەگۆڕێن.\nکەواتە کاتێک کە دەتەوێت لە هەسارەیک بچیت بۆ هەسارەیەکی تر دەبێت کەشتیەکەت تایبەتمەندی ئەوەی هەبێت بتوانێت تێلەپۆرتەیشن بکات، واتە لە کەوندا پۆرتێک یان دەرگایەک بکاتەوە کە لە خاڵی ئەی بچیت بۆ خاڵی بی.\nکاتێک ناسا نیشانی دەدات بە ساروخێک دەچێتە سەر مانگ یان بۆ هەسارەی مەریخ دڵنیابە ئەو وێنانە هیچی ڕاستی نین زۆربەیان دروست کراون یان لە سەر زەوی وێنەکە گیراوە.\nوێنەی هەسارەی مارس، شوێنەکە کەنەدایە\nئەم وێنەیەش کەندایەو سەر مارس نیە\nزۆرێک لە وێنەکانی لە بنکەی کەنەدا گیراوە کە زۆر لە هەسارەی مەریخ دەچێت، وێنەکانی سەر مانگیش لە ستودیۆدا گیراون.\nوێنەی سەرمانگ بەڵام لە ستویدیۆ گیراوە\nبۆ ئەوەی بزانیت وێنەکانی سەر مانگ لە ستودیۆدا گیراوە دەبێت سەیری سێپەری ڕوناکیەکان بکەیت دیارە لە چەند لایەکەوە روناکی لە مرۆڤەکان یان لە ئامێرەکان دەدات، ئەگەر سەر مانگ بوایە ئەوا تەنها لە یەک ئاڕاسەوە ڕوناکی دەهات.\nبا بێینەوە سەر باسە سەرەکیەکە کە کەونەکان بوو، وەک ئاماژەم پیدا گەشت لە نیوان کەونەکاندا هەیە لە دوو ڕێگاوە یەکەمیان ڕێگای تێلەپۆرتەیشن دوەمیان لە ڕێگای کونە ڕەشەکانەوە..\nلە بابەتێکدا باسی ئەوەم کرد ئەم زەویەیی ئێمە سیستمی داخراوە، هەمو هەسارەکان بە هەمان شێوە سیستمی داخراون، واتە کەس ناتوانێت بە ساروخ یان کەشتی بۆی بچێت ئیلا دەبێت ئەو کەشتیە سیستمی تێلەپۆرتەیشنی هەبێت..\nکاتێک تۆ سەیری ئاسمان دەکەیت و هەزارەها هەسارە دەبینیت باوەڕ بە چاوی خۆت مەکە، بۆی هەیە هەمو ئەو هەسارانە پڕۆجێکشن بن وە دوری هەسارەکان زۆر کەمتر بێت لەوەی زاناکانی ناسا باسی دەکەن..\nکەواتە بۆی هەیە هاوشێوەی ئەم زەوییەی ئێمە لە تەنیشت یەک وەک تەبەقی هێلکە سەدەها زەوی بونی هەبێت، هەمان وزە هەمان ئەو کەراکتەرانە دەوری تێدا دەبینین، هەر زەویەک بەفەرکوێنسی تایبەت بە خۆی،\nوێنەی زەویەکان لە تەنیشت یەک\nئێستا کە زانیمان فرە گەردونی بونی هەیە، فرە زەوی بونی هەیە ئایا هەمان کەس یان تۆ یان من بە هەمان شێوە لە فرەگەردونیدا یان فرە زەویدا بونی هەیە؟\nوەڵامەکەی بەڵێ، هەمو یەکێک لە ئێمە لەسەر ئەم زەویە لە دانسەتی سێدا دەژین بۆ ئەوەی ئەرکێک یان تاقیکردنەوەیەک جێ بە جێ بکەین، واتە ئەگەر ئێمە ئەم زەویە بە زەوی ژمارە یەک دابنێین ، بۆی هەیە تۆ یان من لە زەوی ژمارە دودا هەمان شێوە بین هەمان خێزانمان هەبێت بەڵام لەبری کوڕێک کچێکمان هەبێت، واتە لە هەر ژیانێک تاقیکردنەوەیەکی تر ئەنجام دەدەیت بەڵام کەراکتەرەکان هەمان ئەو کەراکتەرانەن کە لەم زەویەدا لەگەڵتدا دەژین، وە لە هەموی گرنگ تر ئەوەیە پەیوەندیەکی ڕۆحی یان وزەیی لە نێوانتاندا هەیە، واتە بۆی هەیە تۆ خەوێک ببینیت هیچ پەیوەندی بەم ژیانەتەوە نەبێت، بەڵام ڕوداوی دوێنێی ژیانی هەسارەی ژمارە دووت بێت.\nیان کاتێک شتێک یان شوێنێک یان کەسێک دەبینیت وا هەست دەکەیت ئەم کەسە دەناسیت یان ئەم شوێنەت دیوە ، ئەم ڕوداوە کە بە دیژاڤو ناودەبرێت بۆی هەیە پەیوەندی هەبێت بە ژیانی ڕابردوت لەسەر ئەم هەسارەیە ئەمە بۆ ناسینەوەی شوێن لەسەر زەوی، بۆ هەست کردن بە ناسینی کەسێک بۆی هەیە پەیوەدنی هەبێت بە پەیونەدی ڕۆحی لەگەڵ ئەو کەسە یان پەیوەندی لەگەڵ یەکێک لە دیمێنشنەکانی تری ژیان کە ئەوکەسەت تێدا ناسیوە یان دیوە.\nوەک گوتم ژیان وەک قوتابخانەیە و دەبێت هەمو قۆناغەکان تەواو بکەیت ئەوسا دەتوانیت بچیتە قۆناغێکی باڵاتر..کەواتە ژیان تەنها تاقیگەیەکە بۆ فێربونی دروستکەر، چونکە مرۆڤ هەرچەندیش فێر ببێت کاتێک قۆناغەکە دەبڕێت هەمیشە دەبێت لەسەرەتاوە دەستپێبکاتەوە..\nباوەڕ بە چاوت مەکە چیت نیشان دەدات زۆر جار چاو فێڵ لە مێشکت دەکات، نمونە ئەم وێنەیە وێنەیەکی جێگیرە بەڵام جوان دیقەتی بدە وێنەکە دەجوڵێت، ئەمەش چاوە کە فێڵ لە میشک دەکات.


لایەنە شیعەکانی عێراق یەک هەڵوێستی ستراتیژیکیان هەیە - Mehr News Agency\n6 reşemiyê 2018 - 09:09\nNews Code 16697\nئاژانسی هەواڵی مێهر، گرووپی نێودەوڵەتی- سومەیە خومارباقی: نوێنەرانی پەڕلەمانی عێراق پاش کێشەی زۆر لە چەند ڕۆژی دواییدا گەڵاڵەی بەڕێوە بردنی هەڵبژاردنەکانی پەڕلەمانیان لە کاتی دیاری کراودا پەسەند کرد. بە پێی یاساکان لە یاسای بنەڕەتی و پەسەند کردنی گەڵاڵەی ئەم دواییانەی نوێنەران، هەڵبژاردنەکانی پەرلەمان ئەبێ لە کاتی دیاری کراودا واتا لە ڕۆژی ١٢ مەی بەڕێوە بچێت.\nفواد مەعسووم سەرۆک کۆماری عێراق فەرمانی بەڕێوە بردنی ڕاگەیێندراوەکەی کاتی بەڕێوە چوونی هەڵبژاردنەکانی داوەتە تەواوی دەزگاکان. بە پێی گرنگایەتی بەڕێوە چوونی هەڵبژاردنەکانی پەڕلەمانی عێراق لە ساڵی ٢٠١٨ کە یەکەمین هەڵبژاردن پاش ئازاد کردنی ناوچە جیاجیاکانی ئەو وڵاتە لە دەستی داعش دێتە ئەژمار، وتووێژێکمان لە گەڵ عەباس بەیاتی نوێنەر پەرلەمانی عێراق ئەنجام داوە کە بەم شێوەیەیە.\nدۆخی گرووپە سیاسیە شیعەکان لەباری جیاوازی ڕا و هاوڕاییەوە چۆن دەبینن؟\nئێستاکە هاوپەیمانی زۆر تۆکمە لە لایەن لایەنە شیعەکانەوە هەیە، تاکتیکی ئەو لایەنانە لە وردەکاری بەرنامەکان لە گەڵ یەک جیاوزی هەیە بەڵام تەواوی لایەنە شیعەکان لە ڕوانگە و بیری گشتی و بنەڕەتیدا و لە بەرنامەی ستراتیژیدا پێکەوە هاوڕان.\nسەبارەت بە هەڵبژاردنەکانی پەڕلەمانی داهاتوو چەند هاوپەیمانی لە لایەن شیعەکانەوە لەوانە هاوپەیمانی نەسر بە ڕێبەرایەتی حەیدەر عەبادی، هاوپەیمانی فەتح بە رێبەرایەتی حەسەن عامری، هاوپەیمانی دەوڵەتی یاسا بە سەرۆکایەتی نووری کاملەلمالکی و هاوپەیمانی سائروون بە ڕێبەرایەتی ڕەوتی سەدر پێک هاتووە.\nئەو ٤ ڕەوتە دەچنە ناو هەڵبژاردنەوە و بەدڵنیاییەوە هەڵبژاردنەکانی پەڕلەمانی لە گەڵ کێشەی زۆر بەرەوڕوو دەبێتەوە. زۆر بوونی لایەنەکان هەوڵێکی باشە چونکوو بژاردەی زۆر دەنێتە بەردەم دەنگ دەرانەوە بەڵام لە هەمان کاتدا دەبێتە هۆی بشێویی دەنگەکان.\nئێمە لە ساڵی ٢٠٠٥ خاوەن هاوپەیمانیەک بە ناوی هاوپەیمانی نیشتمانی یەکپارچە بووین پاشان لە قۆناغی دوایی دوو هاوپەیمانی بە انوەکانی دەوڵەتی یاسای و هاوپەیمانی نیشتمانی یەکپارچە بووین بەڵام لایەنە شیعەکان ئێستا بە چەند هاوپەیمانییەوە دەیانەوێت لە هەڵبژاردنەکان بەشداری بکەن.\nخاڵێکی تر ئەوەی کە هاوپەیمانی پاش بەڕێوە چوونی هەڵبژاردنەکانی پەڕلەمانییە کە گرنگە بە واتایەکی تر پاش هەڵبژاردنەکان بە دڵنیاییەوە لایەنە شیعەکان لە گەڵ یەکتر دەگەنە ڕێککەوتن چونکوو پۆستی سەرۆک وەزیران لە کاروبارە ستراتیژیکەکان دێتە ئەژمار کە لایەنە شیعەکان ئەبێ بژاردەی هەڵبژێردراوی خۆیان بناسێنن.\nداهاتووی ئەو هاوپەیمانە شیعیانە لە هەڵبژاردنەکانی داهاتووی پەڕلەمانی عێراق چۆن لێک دەدەنەوە؟\nلە ئێستادا لە نێوان هاوپەیمانییەکانی شیعە واتا نەسر، دەوڵەتی یاسا، سائرون و فەتح تێکەڵ بوونێک دروست نەبووە. بەڵێ هاوپەیمانی نەسر و فەتح نەگەیشتوونەتە ڕێککەوتن و و بۆ ماوەی ١٢ کاتژمێر پێکەوە ڕێککەوتن بەڵام پاشان لێک جودا بوونەوە و ڕایانگەیاند کە هەر کامەیان بە تەنیا لە هەڵبژراندەکانی پەڕلەمانی بەشداری دەکەن بەڵام ئەوە بەو واتا نییە کە دژی یەکت رکار دەکەن. ئەم هاوپەیامنییانە هاپەیامنی هەڵبژاردنن کە دەیانوێت زیاترین دەنگ و کورسی لە پەڕلەمان دەست بخەن.\nئێستاکە مەجلیسی باڵای ئیسلامی بە رێبەرایەتی شێخ هەمام حموودی لە چوارچێوەی هاوپەیامنی فەتح، پێکهاتەی تەنزیم ئەلعێراق بە فەرماندەیی خەزایی لە چوارچێوەی هاوپەیمانی دەوڵەتی یاسا و ڕەوتی سەدر لە چوارچێوەی هاوپەیمانی سائروون چالاکی هەیە. هەر لایەنێکی سیاسی بە پێی ئەو بەرژەوەندی بڕیار دەدات لە سەر هاوپەیمانی یا جودایی لە گەڵ هاوپەیمانیەکانی تر.\nدۆخی هێزە شیعەکان لە هەڵبژاردنەکانی داهاتووی عێراق بە چ شێوەیەکە؟\nفراکسیۆنە شیعەکان بە دڵنیاییەوە بە پێی پێکهاتەی حەشیمەتی عێراق دەچنە ناو هەڵبژاردنەکانەوە و سەدا ٥١ وەدەست دەهێنن. لە ساڵی ٢٠٠٤ەوە تا ئێستا فراکسیۆنەکانی شیعە زیاتر لە سەدا ٥١ یان دەست خستووە چونکوو ئەوان نیشانەی پێکهاتەی حەشیمەتی کۆمەڵگای عێراقن بەڵام یەگەری هەیە سەدا ٩٠ ی لایەنە پێشووەکان بگۆڕدرێت و لە ئاکامدا ئەم ڕواڵەتە کۆنانە نایێنە ناو هەڵبژاردنەکانەوە و هەروەها ڕواڵەتگەلیکی کۆن هەن کە ئەگەری هەیە لە هەڵبژاردنەکان شکست بهێنن و لە ئاکامدا ڕواڵەتی پەڕلەمانی داهاتوو و نوێنەرەکانیان دەگۆڕدرێن. ئەوەی کە ڕوونە ئەوەیە کە شانسی ئەو ٤ هاوپەیمانیە شیعە و ڕێژەی کورسیەکانی پەڕلەمان کە دەستی دەخەن نزیک بە یەکە.\nئایا دەوڵەتە بیانی و عەرەبییەکان بە تایبەتی سعودیەکان گوشار دەخەنە سەر بڕێ لە گرووپە لایەنە سیاسییەکان لە عێراق و بەدوای بەدی هێنانی ئامانجەکانی خۆیانن لە عێراق؟\nعێراق کێشەی زۆری لە ژێر کاریگەری بیانییەکان بەردەمدایە بەڵام ئایا ئەو پرسە بە شێوەی ڕاستەوخۆ کاریگەری دەخاتە سەر دەنگ دەرە عێراقییەکان؟ من دەڵێم نا. بەڵێ برێ میدیای دەرەکی بۆ دروست کردنی کێشە لە ڕەوتی هەڵبژاردنەکانی پەڕلەمانی و شکست دانی چالاکی دەکەن و هەر لەم پێوەندیەدا برێ لە کەسایەتییە سیاسییەکان گەورە دەکەنەوە و برێک تر تیرۆری کەسایەتی دەکەن.\nئێمە بوونی لایەنەکانی سەر بە وڵاتانی پەراوێزی کەنداوی فارس، برێ وڵاتانی دراوسێی عێراق و تەنانەت لایەنەکانی سەر بە وڵاتانی دەرەوەی ناوچەکە کە بۆ کاریگەری دانان لە سەر هەڵبژاردنەکانی بەردەم عێراق هەوڵ دەدەن نکۆڵی ناکەن بەڵام ئەبێ ئەو خاڵە لە بەرچاو بگرین کە نەتەوەی عێراقە کە لە کۆتاییدا نوێنەرانی خۆی بۆ پەڕلەمان هەڵدەبژێرێت.


ئابوریناسێك: كارێكى ژیرانه نییه په‌یوه‌ندى له‌گه‌ڵ به‌غدا ببڕین\nHome›هەواڵ›کوردستان›ئابوریناسێك: كارێكى ژیرانه نییه په‌یوه‌ندى له‌گه‌ڵ به‌غدا ببڕین\nنەگەیشتن بە رێککەوتنێک لەنێوان هەرێم و بەغدا تا ئێستا لێکدانەوەی زۆری بۆ دەکرێت و ئابوریناسێكیش ده‌ڵێت: “له ئێستادا باشترین بژاردە بۆ چاره‌سه‌رى قه‌یرانى دارایى هه‌رێمى كوردستان، رێککەوتنە لەگەڵ بە‌غدا”.\nد.خالید حه‌یده‌ر، مامۆستاى به‌شى ئابوورى له زانكۆى سلێمانى به SNNى راگه‌یاند: “هاووڵاتییان ئومێدیان لەسەر رێککەوتنی نێوان هەرێم و بە‌غدا هەڵچنیووە، دوای ئەوەی شەوی رابردوو هەواڵێک بڵاوبووەوە کە حکومەتی هەرێم پابەندی رێککەوتنەکەی نابێت، کاردانەوەی زۆری بەدوای خۆیدا هێنا و مووچەخۆرانی نائومێدکرد”.\nوتیشى: “بێگومان ئه‌و رێكنه‌كه‌وتنه‌یان ده‌بێته هۆى په‌كخستنى جوڵه‌ى ئابوورى و بێ بازاڕى و قوڵبوونه‌وه‌ى زیاترى قه‌یرانى دارایى چونكه ئه‌گه‌ر مووچه دابه‌ش نه‌كرێت جوڵه‌ى بازاڕ ئیفلیج دەبێت”.\nئاماژه‌ى به‌وه‌ش كرد: “ئه‌گه‌رچى له ئێستادا نرخى نه‌وت به‌رزبۆته‌وه به‌ڵام حكومه‌تى هه‌رێم ناتوانێت به‌و داهاته‌ى له به‌رده‌ستیدایە مووچه دابه‌ش بكات، ئه‌گه‌رچى بڕیاره تاوه‌كو پایزى ئه‌مساڵ نرخى نه‌وت بگاته سه‌رووى 60 دۆلار به‌ڵام ئه‌مه ماناى ئه‌وه نیه كه حكومه‌تى هه‌رێم كێشه داراییه‌كان چاره‌سه‌ر ده‌بێت”.\nهاوكات جه‌ختى كرده‌وه: ”كارێكى ژیرانه نیه له‌م كاته‌دا ده‌ست له عێراق به‌ربدرێت و په‌یوه‌ندییه‌كانى له‌گه‌ڵ بپچڕێنرێت، هه‌رێمى كوردستان و عێراق پێویستیان به رێكکه‌وتن و گفتوگۆى نوێیه، ده‌بێت به دانوستان كێشه‌كانیان چاره‌سه‌ر بكه‌ن”.\nوێنه: له خولی تازه‌پێگه‌یشتووان و له خوله‌كی 90دا یانه‌ی پێشمه‌رگه دێربی سلێمانی له سیروانی نوێ ...\nبەڕێوەچوونی یاسای چاکسازی لە پەرلەمان تاوتوێ دەکرێت


عادل عەبدولمەهدی: رێگه به دروست بوونی بۆشایی ئیداری و ئه‌منی موسڵ نادەین\n2019-03-27 [05:11 AM]\nسه‌رۆك وه‌زیرانی عێراق لە كۆنفرانسی هەفتانەی خۆیدا رایگەیاند "رووداوه‌كه‌ی مووسڵ هه‌ڵه‌ی زۆر گه‌وره‌ی ئاشكرا كرد و رێگه به بۆشایی ئیداری و ئه‌منی له پارێزگای نه‌ینه‌وا ناده‌ین و به‌رپرسانی رووداوی به‌له‌مه‌كه‌ش رووبه‌ڕووی دادگا ده‌كه‌ینه‌وه".\nعادل عه‌بدولمه‌هدی، سه‌رۆك وه‌زیرانی عێراق له كۆنفرانسی رۆژنامه‌وانی هه‌فتانه‌یدا، باسی رووداوی نقوومبوونی به‌له‌مه‌كه‌ی مووسڵی كرد و گوتی "حكوومه‌ت له رێگه‌ی دادگاوه لێكۆڵینه‌وه له‌گه‌ڵ به‌رپرسانی رووداوه‌كه ده‌كات".\nعه‌بدولمه‌هدی گوتیشی "دوای دوورخستنه‌وه‌ی پارێزگاری نه‌ینه‌وا نه‌وفه‌ل عاگوب، رێگه به دروست بوونی بۆشایی ئیداری و ئه‌منی نادەین".\nله به‌شێكی دیكه‌ی قسه‌كانیدا، سه‌رۆك وه‌زیرانی عێراق جه‌ختیشی كرده‌وە "رووداوه‌كه‌ی مووسڵ هه‌ڵه‌ی زۆر گه‌وره‌ی ئاشكرا كرد".\nسەرۆك وەزیرانی عێراق پێشنیاری لەكارلادانی پارێزگاری نەینەوای كردبوو، دواتر لە كۆبوونەوەی 24/3/2019 پەرلەمانی عێراق بە زۆرینەی دەنگ نەوفەل حەمادی عاگوب، پارێزگاری نەینەوا و ھەردوو جێگرەكەی دوورخرانەوە.\nلە 21ی ئاداری 2019، به‌له‌مێكی په‌ڕاندنه‌وه‌ی گه‌شتیاران له دوورگه‌ی گه‌شتیاری باكووری رۆژئاوای مووسڵ، كه ده‌كه‌وێته سه‌ر رووباری دیجله نوقم بوو، و به‌هۆیه‌وه نزیكه‌ی 100 كه‌س گیانییان له‌ده‌ستداو تا ئێستاش ژماره‌یه‌ك گه‌شتیار بێسه‌روشوێنن، كه زۆربه‌یان ژن و منداڵن.\nئەم هەواڵە 10357جار خوێندراوەتەوە


٨ شتی سەیر کە لەناو جەستەی خانماندا دەگوزەرێت – تۆڕی میدیایی خەڵک\n٨ شتی سەیر کە لەناو جەستەی خانماندا دەگوزەرێت\n2019/09/14 - 6:03 PM\nئەمەی خوارەوە ٨ شتی سەیرە کە لەناو جەستەی خانماندا دەگوزەرێت:\n– ژنانەی دوگیان لە بەیانیاندا هەست بە ناساغی و بێزاری دەکەن، ئەمەش بەهۆی ئەوەوەیە کە جەستەیان ژەهرەکان زیاتر کۆدەکاتەوە تا زیان بە کۆرپە نەگات.\n– قەبارەی سنگ لە زۆرێک لە خانمەکاندا وەک یەک نییە و یەکێکیان گەورەترە لەوەی دیکەیان.\n– لە نێو گروپێک لە کچاندا زۆر ئاسانتر دەتوانیت بزانیت کام کچە سەرکردایەتی گروپەکە دەکات وەک لە گروپێکی نێرینە\n– بە گشتی جەستەی خانمان ساردترە وەک لەپیاوان، بۆیە لات ئاسایبێت گەر ژنەکەت دەستە ساردەکانی بە تۆ گەرم بکاتەوە.\n– توێژینەوەی زانستی سەلماندویەتی کە بەکارهێنانی حەبی ڕێگری لە دووگیانی سەرنجڕاکێشی خانمان کەمدەکاتەوە چونکە هۆڕمۆنی مێینە لاواز دەکات.\n– مێشکی خانمان هەرچەندە بچوکترە لە پیاوان، بەڵام خێراتر کاردەکات و دەتوانێت لە کاتێکدا چەندکارێک بکات.\n– ژنان بەرگریان بۆ نەخۆشی لەپیاوان زیاترە و خێراتریش چاکدەبنەوە.\n– توێژینەوەکان سەلماندویانە کە کرۆمۆسۆمی X کە بەرپرسە لە دیاریکردنی ڕەگەزی کۆرپەی مێینە، توانای بەرگری لە جەستەدا زیاتر دەکات.\nچەند نیشانەیەک کە دەری دەخات ڕێژەی ئاسن لە جەستەدا بەرزە\n2019/10/17 - 1:46 AM\nڕاپۆرتی ڕاوێژ کامەران\nئەمشەو هەریەکە لە ڕۆژنامەنووسان (ئامانج بابانی) و (لانە حەمە ساڵح)ی هاوسەری و منداڵەکەیان بەناوی (هانۆ) لە شاری سلێمانی و لە نێو ئۆتۆمبیلەکەیاندا بە کوژراوی دۆزرانەوە.\nلانە حەمە ساڵح لە دایکبووی ساڵی ١٩٩١ کە و خوێندکاری بەشی ڕۆژنامەنووسی بووە لە پەیمانگای تەکنیکی سلێمانی، لە قۆناغی یەکدا بووە کاتێک پەیوەندی خۆشەویستی لە گەڵ ئامانج بابانی لەدایکبووی ١٩٧٩ درووستدەکات، کە خوێندکاری قۆناغی دووەم بووە لە هەمان پەیمانگا، دواتریش لە ساڵی ٢٠٠٩ و لەپاش تەواوکردنی پەیمانگا ژیانی هاوسەرگیری پێک دەهێنن.\nئامانج بابانی لە پەیمانگا ساڵی 2006\nئەوەی لە سەرەتای ژیانی هاوسەرگیری لانە و ئامانجدا دەبێتە جێگای سەرنج مارەیی هاوسەرگیریەکەیان دەبێت، کە گۆرانیەکەی هونەرمەند مەزهەری خالقییە، لانە حەمە ساڵح لەوکاتەدا و لەبارەی ئەو مارەییەوە وتی”وردە وردە لەگەڵ زیاتر ئاشنابوونم بە ئامانج هێمن مەزهەری خالقی و بەتایبەت گۆرانی پەپولەی ئازادیم ناسی، ئەمەش بەهۆی ئەوەی زۆرجار ئامانج گوێی لەو گۆرانیە دەگرت. لەگەڵ گەورەبوونی خۆشەویستی ئامانج، بێگومان خۆشەویستی و بەهرە و خۆزگەكانی ئامانج گەورە دەبوو، بەتایبەتی گۆرانی پەپولەی ئازادی، كە هاودەمی هەمووكاتی بوو لەلای ئامانج هیچ گۆرانیەك هێندەی ئەم گۆرانیە عەشقی تیا بەرجەستە نەبووە، وەك چۆن هیچ گۆرانیەكیش هێندە فیراقی تیا بەرجەستە نەبووە، بۆیە منیش هەمان رام هەیە، كە هەست بكەم ئەم گۆرانیە لەئاستی دەربڕینی عەشقماندا بێت بۆیەكتری و هەتا ئەبەد”\nئامانج بابانی و لانە لە سەرەتای هاوسەرگیریەکەیان\nلەپاش تەواوکردنی بەشی ڕۆژنامەنووسی لانە حەمەساڵح لە کەناڵی کوردسات دەبێتە بێژەر و ئامانج بابانی دەچێتە کەناڵی NRT و کارکردنیان لەو دووکەناڵە درێژە پێدەدەن و ژیانێکی هاوسەرگیری ئاساییان دەبیت و دەشبنە خاوەنی کوڕێک بەناوی (هانۆ).\nبەڵام بەپێی وتەی هاوڕێیەکی لانە حەمەساڵح کە نەیوسیت ناوی خۆی ئاشکرا بکات لەم ساڵانەی دوایدا لانە و ئامانج کێشەی هاوسەرگیریان هەبووە و کێشەکەیان بەردەوام پەرەی سەندووە، تا دواجار هەردووکیان لەگەڵ منداڵەکەیاندا بە کوژراوی لە ئۆتۆمبێلەکەیاندا دۆزرانەوە.\nلەپاش ڕوداوەکەش پۆلیسی سلێمانی ڕونکردنەوەیەکی بڵاوکردەوە کە تێیدا هاتووە”بەداخەوە ئەمشەو ڕوداوێکی دڵتەزێن لەبەرامبەر تەرمیناڵی شارەزور لەشاری سلێمانی ڕویداو بووە ھۆی گیانلەدەستدانی سێ کەس بەناوەکانی (ئامانج محمد نوری لەدایکبوی ١٩٧٩، لانە محمد ساڵح لەدایکبوی ١٩٩٠، ھامۆ ئامانج محمد تەمەن سێ ساڵ).\nلە ڕونکردنەوەکەی پۆلیسدا هاتووە”لێرەوە بۆ ڕای گشتی ڕایدەگەیەنین کە بەپێی لێکۆڵینەوەکانی ھێزەکانی پۆلیس، ڕوداوەکە خۆکوژیی بووەو سبەینێ وردەکاریی ڕوداوەکە بۆڕای گشتی بڵاودەکەینەوە”\nلانە حەمەساڵح بەر لە هاوسەرگیری لە ساڵی ٢٠٠٩\nئەمەش لەکاتێکدایە کە بەپێی زانیاریە سەرەتاییەکان لە لایەن ئامانج بابانیەوە فیشەک نراوە بە سەری لانەی هاوسەری کە ئۆتۆمبێلەکەی لێخوڕیوە، دواتریش فیشەکنی ناوە بە سەری هانۆ کوڕیەوە، پاشان گولـلەیەكی لەچەناگەیەوە بە ئاڕاستەی سەری ناوە بە خۆیەوە.\nئەو دەمانچەیەی کە کارەکەی پێ ئەنجام دراوە\nهەر ئەمشەویش لە دوو مزگەوتی جیادا نوێش لەسەر ئامانج و لانە کراو دواتریش لانە و منداڵەکەی بەجیا نێژران.\n١٢ ئەستێرەی منداڵ کە هەر زۆر زوو گەورە بوون\n2019/10/17 - 12:47 AM\nئەمەی خوارەوە کۆەمڵێک لە ئەستێرەکانی هۆلیۆدە کە ئێمە ١٠ ساڵ لەمەوبەر بە منداڵی بینیومانن، بەڵام ئێستا بونەتە کچی گەورە و سەرنجڕاکێش:\nکۆمەڵێک کەس کارەکانی خۆیان زۆر بە سەقەتی ڕادەستکردۆتەوە\n2019/10/16 - 6:25 PM\nئەمەی خوارەوە کۆمەڵێک کەسن کە کارەکانی خۆیان زۆر بە سەقەتی ڕادەستکردۆتەوە:\nپێویستە کە خوارەوە یەکێک بیگرێتەوە!\nهەر یەکسەر قیرەکەی هەڵڕشتووە\nفەرموو خلیسکێنە بکە\nپلاکی کارەبا لای ئاوەکەوە\nڕێگاکە لێرەدا دەبێت بە دوو بەشەوە


سیاسی – ARTICLE رۆژ\nدەرنجامەکانی هەڵبژاردن و ئایندەی عێراق لەبەردەم دوو… بەردتاشدا\nئەحمەد سەید عومەر- مەخمۆڕ وتەیەکی باو هەیە دەڵێت، سیاسەت (فن الممکنات)ـە. واتا، چەمکی ممکنات و ئەگەرەکان وەك ڕاناوێك بە پاشگری سیاستەوە، زەمینە بۆ هەر کارەکتەرێك و قەوایەرەیەکی سیاسی دەڕەخسێنێت تیایدە بەشێوەیەکی پراگماتیکیی و ئەزموونی، جۆرێك مومارەسەی کایەی سیاسی بکات. بەدیوێکی تر سیاسەت بۆ هەموو کەسێك و هێزێك دروستە و دروست نییە، واتا، دەکەوێتە سەر ئەزمون و لێهاتوویی کەس و قەوارەکان تا چەند سەرکەوتودەبن یا خود نا. لەدوای دەرەنجامەکانی هەڵبژاردنی (١٢/ ٥/ ٢٠١٨)، پرۆسەی سیاسی لە عێراقدا لەبەردەم کۆمەڵێک کێشەی سیاسی و ئالینگاریدایە. درێژبوونەوەی وادەی پێکنەهاتنی کابینەی تازە، وای کردووە بێئومێدیی…


لە زانکۆی نیۆيورک فیلم ئەکادیمی کۆمەڵێک فیلمی کوردی نمایش کران\nڕۆژی شانزەی دیسەمبەر لە زانکۆی نیۆيورک فیلم ئەکادیمی کۆمەڵێک فیلمی کوردی بە ئامادەبونی بەشێک لەکوردانی دانیشتووی کالیفۆرنیا و کۆمەڵێک قوتابی و مامۆستای زانکۆ و ژمارەیەک لە فیلمساز و میوانی ئەمریکی نمایش کران.\nسەرەتا نوێنەری زانکۆی نيويورك فيلم ئه كاديمى دەیڤد نیومان ووتەیەکی پێشکەش بە ئامادەبووان کردوو تیایدا ئاماژەی دا "بەوەی خۆشحاڵە کۆمەڵێک فیلی کوردی لە هالیوود نمایش دەکرێت" و ووتی ئەمە یەکەمین جارە كه فیلمی کوردی ئەبینن و هیوایان خواست دواهەمین چار نەبێت.\nپاشان پرۆفیسۆر ئەمیر شەریفی کورتەیەکی سەبارەت بە نمایشەکە و فیلمە بەشداربووەکان بۆ ئامادەبوان ڕونکردەوە.\nتەوەری دوهەمی بەرنامەکە نمایشی فیلمەکانی لەخۆگرتبوو کە تیایدا حەوت کورتە فیلم نمایش کران. ئامادەبووان پەیوەندییەکی زۆرباشیان لەگەڵ فیلمەکان هەبوو و تادوا ساتەکان لەگەڵ تەواوی فیلمەکان مانەوە.\nلەبەشی کۆتایی چالاکییە فەرهەنگییەکەدا درگای گفتوگۆ لەگەڵ خالید حەمەلاو یەکێک لەدەرهەێنەرە بەشداربووەکان بە هاوکاری نوێنەری زانکۆ دەیڤد نیومان و بەڕێز پرۆفیسۆر ئەمیر شەریفی کرایەوەو.\nسەرەتا دەیڤد ئاماژەی بەوەدا ئێمە پێشتر زانیارییەکی ئەوتۆمان لەسەر سینەمای کوردی نەبوو ،بەڵام ئەمشەو زۆر شتمان بینی و لە زۆر گۆشەوە توانیمان کورد و کوردستان بناسین.\nهەروەها ئاماژەی بەوەدا کە لەو بارودۆخە و بەو ئیماکانیاتە بچوکانە بەبەراورد بە ئەمریکا ، خەڵکانێک ئەتوانن بە توانای بچوک چیرۆکی مەزن و ئينسانیمان نیشان بدەن.\nبه ريز دەیڤد نیومان کۆمەڵێک پرسيارى ڕووبەڕوی دەرهێنەر خالید حەمەلاو کردووە سەبارەت بە مێژووی سینەمای کوردی و ڕەوشی فیلمسازی کوردی و بارودۆخی سینەما و دۆخی کەسی دەرهێنەر و فیلمسازانی کوردستان کرد.\nڕۆژژمێری کوردى، ناوی مانگەکان بە کوردى، بەراوردی ساڵی کوردی لەگەڵ ساڵی ھەتاویی کۆچى و زایینیدا\nڕۆژژمێری کوردى، ناوی مانگەکان بە کوردى، ساڵنامه‌ی کوردی و ناوی مانگه کوردییه‌کان، بەراوردی ساڵی کوردی لەگەڵ ساڵی ھەتاویی کۆچى و زایینیدا\nبەراوردی ساڵی کوردی لەگەڵ ساڵی ھەتاویی کۆچیدا\nساڵی کوردی (١٣٢١) ساڵ لە ساڵی ئێرانی گەورەترە. ئەگەر ئەمساڵ ساڵی (١٣٩٨)ی ھەتاوی بێت، ئاوا دەبێتە کوردی: ٢٧١٩ = ١٣٢١ + ١٣٩٨)\nیان ئەگەر ساڵی کوردیمان ھەبێت، بۆ ئەوەی بیکەینە ساڵی کۆچیی ھەتاوی (ئێرانی) بەپێچەوانەی سەرەوە دەکەین: (١٣٩٨ = ١٣٢١ - ٢٧١٩)\nبەراوردی ساڵی کوردی لەگەڵ ساڵی زایینیدا\nیەکەم ساڵی دەستپێکی ڕۆژژمێری کوردی ٧٠٠ ساڵ پێش لە زایین بووە. بەھاری ئەو ساڵەش دەستپێکی ساڵەکە بووە. ھەروەکوو چۆن ساڵی کۆچیی ھەتاوی ھاوکات نییە لەگەڵ ساڵی زایینیدا، ساڵی کوردیش لەگەڵ ساڵی زایینیدا ھاوکات نییە. ساڵی کوردی ٧٠٠ ساڵ لە ساڵی زایینی گەورەترە. بۆ گۆڕینی ئاوا دەکەین:\nئەگەر لە نێوان ١ی ژانڤییەی ساڵی زایینی تا ٢٠ یان ٢١ی مارس (واتە ١ی نەورۆز) بێت، ٦٩٩ ساڵ دەخەینە سەر ساڵە زایینییەکە، دەبێتە ساڵی کوردی، بۆ نموونە ئەگەر ساڵی ٢٠١٩ بێت ئاوا دەکەین: (٢٧١٨ = ٦٩٩ + ٢٠١٩)\nکە ئەگەر ساڵی کوردیمان ھەبێت بەپێچەوانەی سەرەوە دەکەین:(٢٠١٨ = ٦٩٩ - ٢٧١٩)\nئەگەر لە نێوان ٢١ی مارس تا ٣١ی دیسامبر بێت، ٧٠٠ دەخەیەنە سەری. بۆ نموونە ئەگەر ٢٠٠٥ بێت ئاوا دەکەین: (٢٧١٩ = ٧٠٠ + ٢٠١٩)\nکە ئەگەر ساڵی کوردیمان ھەبێت بەپێچەوانەی سەرەوە دەکەین: (٢٠١٩ = ٧٠٠ - ٢٧١٩)\n. ڕۆژژمێری کوردی بەپێچەوانەی ڕۆژژمێری ئێرانی، کۆچی نییە. بەڵکوو ساڵی ١ی ڕۆژژمێری کوردی ئەو ساڵەیە کە ئیمپراتۆریی مەزنی ماد لە لایەن "دیاکۆ"وە دامەزرا. ئەویش ٧٠٠ ساڵ پێش لە زایین بوو.\nحەسەن شافێعی. پێشکەشە بە ساڵیادی تاڵیادی شیناوێ و پەپوولە پرووزاوەکانی\nپێشکەشە بە ساڵیادی تاڵیادی شیناوێ و پەپوولە پرووزاوەکانی\n- شێعر: حەسەن شافێعی\n- خوێندنەوە: ئێقباڵ مەرزبان\nچ سەیرانێ ، چ سەیرانێکە ئەمشەو\nگەڵا ڕێزان و گڕ بارانە ئەمشەو\nکزەی جەرگ و هەناو و ئاهی داییک\nتەزووی ناخ و دڵی بابانە ئەمشەو\nکە چل گۆپکەی گوڵی ناران لە ناران\nلە نێو جەرگەی گڕا، برژانە ئەمشەو\nهەموو گەردن بە کوێن سەرگەرمی شینن\nکە ( شیناوێ ) مەکۆی چل ژانە ئەمشەو\nبه بۆنه‌ی ساڵیادی کۆچی دوایی ئه‌ستێره‌ی دره‌وشاوه‌ی شێعرو ئه ده بی کوردي' شيركو بيكه سی نه مر\nقومرى رۆسته‌م پور- ولاته يكگرتوه كانى ئه مريكا\nپينجى مانگى ٢٠١٥ى زايينى\nدیاره له به ر ئه وه یکه ئه ستێره ی شێعرو ئه ده بی نه ته وه که مان شیرکۆ بێکه‌س ئه ويندارى خۆشه ویستی و مرۆڤ دۆستی بوو ه و ه ئه و تایبه تمه ندیه شى له زۆربه ی شێعره کانی دا ره نگی داوه ته وه، حه‌ز ده که م یه کیک له بیره وه ریه تایبه تیه کانم له گه ڵ ئه و مامۆستا نه مره بکه مه ده ستپێکی هه وێنی ڕێز گرتن له و یاده وه ریه گه يه.\nساڵی ١٣٧٣ى هه تاوی، نه مر شێرکۆ بێکه س له لایه ن ڕادیۆ و ته له فزیۆنی ئێرانه وه بۆ وت و وێژێکی ڕاسته و خۆ له سه ر شيعر و ئه دبى كوردى بانگهێشت کرابو . له و سه رده مه دا من له تاران خوێندکاری به شی زمانی ئینگلیزی بوم له زانکۆ، هاوڕی له گه‌ڵ هێندێک خوێندکاری تری به شه جۆراو جۆره کانی زانستی و ئه ده بی هاوڕێ یه تی شيركو بيكه س مان ده کرد بۆ گه یشتن به شوێنی گفتو گۆی ته له فزیۆنیه كه ى. له گه ڵ گه یشتنمان به ده رگای چونه ژوره وه ی رادیۆ ته له فزیۆن ،له لایه ن پاسه وانانى ئه وێ داوای لێکرا که ڕێگا بدا بی پشکنن ، زور به راشكاوى گوتی من ئه و بێ ڕیزیه قبوڵ ناکه م و ئه مه بى حورمه تى به خوم دزانم و ئيزنى نه دا كه بى پشكينن. وێرای ئه وه ی که وت و ویژه که ی ڕه ت کرده وه ته نانه ت ئاماده نه بو بگه ڕێته وه ئه و ئوتیله‌ی که له شوێنێکی باشی ڕۆژ ئاوای تاران بۆ شوێنی حه وانه وه ی دیاری کرابوو. به خٶشحالیه وه له گه ڵ ئێمه گه ڕایه وه و ماله بچوکه خوێندکاریه که مان به و په ڕی قه ناعه ته وه له گه ڵ ئیمکاناتی که می ئێمه دا خۆی گونجاند\nماڵه که مان بچکۆله، به ڵام حه وشیه یه کی گه وره ی هه بو،دو دارى گویز و توه قه د ئه ستور و ده نک ڕه ش له ژێریان دا ئه ستێرێکی بچکۆله ی چیمه نتۆیی و شێره یه کی ئاو دروست کرا بو. ماڵه که مان له یه کیک له ناوچه گه شتیاریه کانی تاران به ناوی "درکه" هه ڵکه وتبو.\n" نۆستالژیی " حەسەن شافێعی\n" نۆستالژیی "\nحەسەن شافێعی – ئۆتاوا\nبانەمەڕی ٢٧١٥ كوردى\nتکا دوایین دڵۆپی هەستی لاوییم\nنەما تینی ، دەروونی ئاگراوییم\nلە سەر لووتکەی تەمەن چاوی دەگێڕێ\nهەڵۆی پیری خەیاڵی حەسرەتاوییم\nچەمان، هەر دوو هەسێڵەی ئەشک و ئاوە\nهەموو دەور و بەرم پڕ وردە داوە\nنه هاوڕێیی و نه هاوڕێ ما لە دەورم\nئەوەی مۆمی ئومێدە لێم کوژاوە\nصفحه 7 - 12 از 41


په‌یڕه‌وی ناوخۆی حزبی جوڵانه‌وه‌ی نه‌وه‌ی نوێ\nماده‌ی (١) ناوی حزب و دروشمه‌كه‌ی\nناو : جوڵانه‌وه‌ی نه‌وه‌ی نوێ.\nدروشم : نه‌وه‌ی نوێ هیوایه.\nلۆگۆ : گڵۆپێكی پرته‌قاڵی كه له‌ناویدا وێنه‌ی كوڕو كچێكی گه‌نج هه‌یه، وه‌ك گوزارشتێك له نه‌وه‌ی نوێ.\nماده‌ی (٢) پێناسی حزب\nشوناس: چوڵانه‌وه‌یه‌كی سیاسیه، ژنان و گه‌نجان پایه سه‌ره‌كیه‌كانی پێكدێنن، كار ده‌كات بۆ گه‌یشتن به لوتكه‌ی ده‌سه‌ڵات و بنیاتنانی ژێرخانی ئابوریه‌كی پته‌و به‌ئامانجی فه‌راهه‌م كردنی خۆشگوزه‌رانی له هه‌رێمی كوردستان و سه‌رتاسه‌ری عێراق. جوڵانه‌وه‌یه‌كی سیاسی مه‌ده‌نی خاوه‌ن كه‌سایه‌تیه‌كی مه‌عنه‌ویه‌و، هه‌ڵگری هیچ خه‌سڵه‌تێكی تایفی و مه‌زهه‌بی نیه،هه‌وڵده‌دات بۆ پێشخستن و گه‌شه‌پێدانی وڵات، له‌و نه‌وه نوێ یه پێكدێت كه به ئیراده‌ی ئازادی خۆیان ئه‌ندامێتی له حزبدا هه‌ڵده‌بژێرن.\nباره‌گا : باره‌گای جوڵانه‌وه‌كه له سلێمانی ده‌بێت، باره‌گای نه‌وه‌ی نوێ، شه‌قامی بازنه‌یی مه‌لیك مه‌حمود، ته‌نیشت گوندی ئه‌ڵمانی. مافی هه‌یه لق له پارێزگاكانی دیكه‌دا بكاته‌وه.\nگۆڕه‌پانی چالاكی : هه‌رێمی كوردستان و سه‌رتاسه‌ری ناوچه‌كانی دیكه‌ی عێراق.\nجوڵانه‌وه‌كه كه‌سایه‌تی مه‌عنه‌وی سه‌ربه‌خۆی هه‌یه ، مافی دادبینی (التقاچی) هه‌یه له‌به‌رده‌م دادگاكان به‌پێی به‌نده‌كانی ئه‌م په‌یڕه‌وه، سه‌رۆكی جوڵانه‌وه نوێنه‌رایه‌تی جوڵانه‌وه‌كه ده‌كات یا هه‌ركه‌سكی دیكه كه به‌فه‌رمی رایده‌سپێرێت.\nماده‌ی (٥) پره‌نسیپه‌كانی حزب\n１-\tگه‌شه‌پێدانی توناكانی ژنان و گه‌نجان.\n２-\tره‌خساندنی ده‌رفه‌ت بۆ نه‌وه‌ی نوێ، تا رۆڵی خۆی بگێڕێت له به‌شداری سیاسی و به‌ڕێوه‌بردنی ده‌سه‌ڵات له‌وڵاتدا.\n３-\tبنیاتنانی ئابوری پته‌و و به‌هێز.\n４-\tچه‌سپاندنی سه‌روه‌ریی ده‌ستورو یاسا.\n５-\tپێكه‌وه ژیانی ئاشتیانه له‌نێوان پێكهاته‌كانی گه‌لی عێراق.\n６-\tكۆمه‌ڵگه‌یه‌كی دیموكراتی پارێزه‌ری مافه‌كانی مرۆڤ و كه‌مینه‌كان.\n７-\tبنیاتنانی ده‌وڵه‌تی دامه‌زراوه‌یی وهاونیشتمانی.\n８-\tپاراستنی ژینگه‌و سامانه سروشتیه‌كان.\n９-\tسه‌ربه‌خۆیی دادگا و ده‌ستپاكی و شه‌فافیه‌ت.\n１０-\tپشتیوانی كردنی ئازادیی هزر و راده‌بڕین.\nماده‌ی (٦) :\n１-\tبنیاتنانی ژێرخانی به‌هێزو پته‌و بۆ ئابوری، به‌پشت به‌ستن به تواناكانی ژنان و گه‌نجان.\n２-\tپشتوانی و هاندان و په‌ره‌پێدانی كاری ئازادو كه‌رتی تایبه‌ت.\n３-\tبه‌هێزكردنی پایه‌كانی دیموكراتی و دامه‌زراوه‌كانی له ده‌وڵه‌تدا.\n４-\tبه‌هێزكردنی بنه‌ماكانی فره‌یی سیاسی و هزریی.\n５-\tفراوانكردن و پاراستنی بنه‌مای ئازادیی گوزارشت و راده‌ربڕین.\n６-\tبه‌رزكردنه‌وه‌ی ئاستی هوشیاریی سیاسی جه‌ماوه‌ر له‌پێناو به‌رفراوانكردنی به‌شداریی سیاسی هاوڵاتیان.\n７-\tئاماده‌كردنی ژنان و گه‌نجان بۆ به‌شداریی سیاسی كاریگه‌رو گه‌یشتنیان به پۆستی سه‌ركردایه‌تی و ناوه‌ندی بڕیار.\n８-\tره‌خساندنی ده‌رفه‌تی یه‌كسان بۆ گشت ئه‌و هاوڵاتیانه‌ی خوازیاری به‌شداریی سیاسین.\n９-\tچه‌سپاندنی بنه‌مای ئازادیی تاك.\nده‌روازه‌ی سێ یه‌م\nئه‌ندامێتی و وه‌رگرتن\nماده‌ی (٧) :\nیه‌كه‌م : مه‌رجه‌كانی ئه‌ندامێتی :\n１-\tده‌بێت هه‌ڵگری ره‌گه‌زنامه‌ی عێراقی بێت.\n２-\tنابێت ته‌مه‌نی ئه‌ندام له (١٨) هه‌ژده ساڵ كه‌متر بێت.\n３-\tده‌بێت رابردوو ره‌فتاری پاك بێت و، به‌تاوانێكی ئابروبه‌ر حوكم نه‌درابێت.\n４-\tده‌بێت دان به په‌سه‌ندكردنی په‌یڕه‌وی ناوخۆدا بنێت و، به‌ڵێن بدات به‌كاركردنی جدی و دڵسۆزانه له‌پێناو به‌دیهێنانی ئامانجه‌كانی جوڵانه‌وه‌كه.\n５-\tنابێت ئه‌ندام یاخود په‌یوه‌ندی به‌هیچ حزبێكی دیكه‌وه هه‌بێت.\n６-\tنابێت ئه‌ندامی ده‌سه‌ڵاتی دادوه‌ریی بێت.\nدوه‌م : ئه‌ندامێتی و وه‌رگرتن:\n１-\tپڕكردنه‌وه‌ی فۆڕمی ئه‌ندامێتی.\n２-\tپه‌سه‌ندكردن یاخود ره‌تكردنه‌وه‌ی داواكاریی ئه‌ندامێتی له‌لایه‌ن لایه‌نی تایبه‌تمه‌ندی سه‌رپشككراو له‌لایه‌ن سه‌رۆكی جوڵانه‌وه‌كه‌وه.\nماده‌ی (٨) :\n１-\tمافی ده‌نگدان و خۆكاندیدكردن بۆ هه‌ر پۆستێكی حزب.\n２-\tمافی به‌شداریی له ته‌واوی ئه‌وچالاكیانه‌ی حزب رێكیان ده‌خات.\n３-\tمافی راده‌ربڕین و پێشكه‌شكردنی پێشنیازو ناره‌زایی ده‌ربڕین له‌سه‌ر بنه‌مای ره‌خنه‌و ره‌خنه له‌خۆگرتن، له وتوێژێكی هێمن و راشكاوانه‌و بنیاتنه‌ردا، ده‌رباره‌ی بڕیاره‌كانی ئه‌نجومه‌نی باڵای جێبه‌جێكار یاخود لق و نوێنه‌رایه‌تیه‌كانی سه‌ر به جوڵانه‌وه‌كه.\nماده‌ی (٩) :\nله‌ده‌ستدانی ئه‌ندامێتی : ئه‌ندام له‌م حاڵه‌تانه‌دا ئه‌ندامێتی له‌ده‌ست ده‌دات :\n１-\tله‌ده‌ستدانی یه‌كێك له مه‌رجه‌كانی ئه‌ندامێتی.\n２-\tده‌ستله‌كاركێشانه‌وه به داواكاریه‌كی ده‌ستنوس.\n３-\tپاباندنه‌بون به‌په‌یڕه‌وی ناوخۆی جوڵانه‌وه‌كه‌وه.\n４-\tله حاڵه‌تی په‌یوه‌ندی كردنی ئه‌ندام به‌قه‌واره‌یه‌كی سیاسی دیكه‌وه. یاخود كاركردن له‌گه‌ڵی به‌هه‌ر شێوه‌یه‌ك له‌شێوه‌كان.\n５-\tكاتێك ده‌سه‌لمێت كه ئه‌ندام زیانی به‌جوڵانه‌وه‌كه گه‌یاندوه یاخود له‌كه‌داری كردوه، جوڵانه‌وه‌كه بۆی هه‌یه چالاكیه‌كانی هه‌ڵپه‌سێرێت یاخود كۆتایی به‌ئه‌ندامێتی بهێنێت.\n６-\tئه‌ندام كه ئه‌ندامێتی له‌ده‌ست ده‌دات، مافی هه‌یه له‌ماوه‌ی دو هه‌فته‌دا له‌دوای به‌ده‌ستگه‌یشتنی بڕیاره‌كه، ناڕه‌زایی پێشكه‌ش ئه‌نجومه‌نی باڵای جێبه‌جێكار بكات، بڕیاری ئه‌نجومه‌نیش به‌زۆرینه‌ی ده‌نگ یه‌كلاكه‌ره‌وه ده‌بێت.\nماده‌ی (١٠) :\nپێكهێنانی ئه‌نجومه‌نی به‌رزه‌ڕه‌فتی كه پێكدێت له سێ ئه‌ندام، یه‌كێكیان یاسایی ده‌بێت بۆ به‌دواداچون و پێداچونه‌وه به ته‌واوی پرسه به‌رزه‌ڕه‌فتیه‌كانی تایبه‌ت به‌ئه‌ندامان، ئه‌م لیژنه‌یه له‌لایه‌ن ئه‌نجومه‌نی باڵای جێبه‌جێكاره‌وه پێكده‌هێنرێت و لێكۆڵینه‌وه ده‌كات و راسپارده پێشكه‌ش به ئه‌نجومه‌نی باڵای جێبه‌جێكار ده‌كات ده‌رباره‌ی سه‌رپێچی و سزاو په‌سه‌ندكردنیان.\nسزاكان : ئه‌و سزایانه‌ن ده‌رهه‌ق به‌ئه‌ندام ده‌درێن و بریتین له :\n１-\tئاگاداركردنه‌وه : له كاتی ره‌فتاری ئه‌ندام به‌شێوه‌یه‌ك كه كاریگه‌ری له‌سه‌ر كۆی پرسه‌كانی حزب هه‌بێت.\n２-\tسه‌رنجڕاكێشان : له كاتی دوباره‌كردنه‌وه‌ی سه‌رپێچیه‌كاندا، ئاڕسته‌ی ئه‌ندام ده‌كرێت.\n３-\tكۆتایی هێنانی ئه‌ندامێتی : ئه‌م بڕیاره ده‌درێت دوای هه‌ردو سه‌رپێچی ئاماژه‌پێدراو له بڕگه‌ی ١و٢، له‌گه‌ڵ سه‌رپێچیه‌كی دیكه كه شایسته‌ی دورخستنه‌وه بێت، مافی ناڕه‌زایی ده‌ربڕینی ده‌بێت به ماده‌ی ٨ بڕگه‌ی ٣.\n４-\tكۆتایی پێهێنانی ئه‌ندامێتی ،له‌لایه‌ن سه‌رۆكی جوڵانه‌وه‌كه‌وه په‌سه‌ندهده‌كرێت.\nپه‌یكه‌ری رێكخراوه‌یی :\nماده‌ی (١١) :\nئه‌نجومه‌نی باڵای جوڵانه‌وه :باڵاترین ده‌سه‌ڵاتی كارگێڕی جوڵانه‌وه‌كه‌یه‌و پێكدێت له :\n１-\tسه‌رۆكی جوڵانه‌وه : سه‌رۆكی جوڵانه‌وه‌كه‌و ئه‌نجومه‌نی باڵای جوڵانه‌وه‌كه ده‌بێت .\n２-\tجێگری سه‌رۆكی جوڵانه‌وه.\n３-\tئه‌ندامانی هه‌ڵبێژێردراوی ئه‌نجومه‌نی باڵای جوڵانه‌وه.\n４-\tبه‌ڕێوه‌به‌ری نوسینگه‌كانی جێبه‌جێكردن و نوسینگه‌ی پارێزگاكان.\nماده‌ی (١٢) :\nكۆنگره‌ی دامه‌زراندن :\nدوای به‌خشینی مۆڵه‌ت له‌لایه‌ن فه‌رمانگه‌ی كاروباری حزبه‌كان و رێكخراوه سیاسیه‌كان ، كۆنگره‌ی دامه‌زراندنی خۆی ده‌بستێت ، رێژه‌ی یاساییش نیوه+١ ده‌بێت . ئه‌گه‌ر رێژه‌ی یاساییش ته‌واو نه‌بو ، حزب دوای ١٠ رۆژ كۆنگره‌ی دوه‌می خۆی ده‌به‌ستێت و رێژه‌ی یاسایی به‌شداربوان نابێت له ٢٥٠ ئه‌ندام كه‌متر بێت .\nئامانجه‌كانی كۆنگره‌ی دامه‌زراندن :\nئه‌م په‌یڕه‌وه كه پێشكه‌ش فه‌رمانگه‌ی كاروباری حزبه‌كان له كۆمسیۆنی باڵای سه‌ربه‌خۆی هه‌ڵبژاردنه‌كان كراوه، بۆ وه‌رگرتنی مۆڵه‌تی جوڵانه‌وه‌كه‌یه، ئه‌نجومه‌نی باڵای جوڵانه‌وه مافی ئه‌و گۆڕانكاریانه‌ی هه‌یه كه له كۆنگره‌دا بڕیاریان له‌سه‌ر ده‌درێت و په‌سه‌ند ده‌كرێن ، بۆ ئه‌وه‌ی تا چوار ساڵ كاری پێ بكرێت.\n１-\tپه‌سه‌ندكردنی په‌یڕه‌وی ناوخۆو به‌رنامه‌ی سیاسی حزب.\n２-\tهه‌لبژاردنی سه‌رۆكی جوڵانه‌وه له‌لایه‌ن ئه‌ندامانی كۆنگره‌ی دامه‌زراندنه‌وه به‌ده‌نگدانی ئاشكرا.\n３-\tهه‌ڵبژاردنی ئه‌ندامانی ئه‌نجومه‌نی باڵا كه ژماره‌یان ١٣ + ٢ یه‌ده‌گه .\nماده‌ی (١٣) :\nئه‌نجومه‌نی باڵای جوڵانه‌وه له ١٣ + ٢ ئه‌ندامی یه‌ده‌گ پێكدێت له نێویاندا سه‌رۆكی جوڵانه‌وه‌كه ، دوای ته‌واوبونی رێژه‌ی یاسایی له كۆنگره‌ی دامه‌زراندندا هه‌ڵده‌بژێردرێن به‌مه‌رجێك نابێت ژماره‌ی ژن تیایدا له ٥ كه‌متر بێت ، سه‌رۆكی جوڵانه‌وه سه‌رۆكی ئه‌نجومه‌نی باڵای جوڵانه‌وه‌كه ده‌بێت .\nده‌سه‌ڵاته‌كانی ئه‌نجومه‌نی باڵای جوڵانه‌وه :\n１-\tسازكردنی كۆبونه‌وه‌ی ده‌وری ئاسایی جوڵانه‌وه‌و تاوتوێكردنی ئه‌و راپۆرتانه‌ی له‌لایه‌ن نوسینگه‌كانی جوڵانه‌وه‌وه به‌رزكراونهته‌وه‌و ته‌واوی ئه‌و پرسانه له خۆده‌گرن كه په‌یوه‌ستن به‌حزبه‌وه.\n２-\tبه‌ستنی كۆنگره‌ی گشتی هه‌ر چوار ساڵێك و دیاریكردنی ماوه‌ی به‌ستنه‌كه‌ی مانگێك به‌ر له‌به‌ستنی و تیایدا سه‌رۆكی جوڵانه‌وه‌و ئه‌نجومه‌نی باڵای جوڵانه‌وه هه‌ڵده‌بژێردرێن .\n３-\tله‌كۆبونه‌وه‌ی یه‌كه‌مدا رێژه‌ی یاسایی ئه‌نجومه‌نی باڵا به‌ئاماده‌بونی نیوه‌ی زیاتری ئه‌ندامه‌كان ده‌نێت، له‌كاتی ته‌واونه‌بونی رێژه‌ی یاسایی كۆبونه‌وه‌كه بۆ ماوه‌ی هه‌فته‌یه‌ك دواده‌خرێت و جارێكی دیكه بانگهێشتی ئه‌ندامه‌كان ده‌كرێته‌وه بۆ كۆبونه‌وه‌و، رێژه‌كه یاسایی ده‌بێت به‌مه‌رجێك رێژه‌ی ئاماده‌نه‌بوان له دوله‌سه‌رسێ زیاتر نه‌بێت. بڕیاره‌كانیش به زۆرینه ده‌بێت جگه له‌بڕیاری هه‌ڵوه‌شاندنه‌وه‌ی جوڵانه‌وه‌كه.\n４-\tئه‌نجومه‌نی باڵای جوڵانه‌وه ئاماده‌كاری ده‌كات ، به‌مه‌رجێك ماوه‌كه دو مانگ تێپه‌ڕنه‌كات له‌به‌رواری هه‌ڵوه‌شاندنه‌وه‌ی ئه‌نجومه‌نی باڵای جێبه‌جێكاری پێشو ، مافی وه‌رگرتنی ئه‌ندامی نوێی نیه بۆ جوڵانه‌وه‌كه  به‌ر له هه‌ڵبژاردنی ئه‌نجومه‌نی نوێ .\n５-\tده‌كرێت كۆبونه‌وه‌ی نائاسایی له‌هه‌ر كاتێكدا رێك بخرێت به ره‌زامه‌ندیی دو له‌سه‌ر سێی ئه‌ندامانی ئه‌نجومه‌نی باڵای جوڵانه‌وه.\n６-\tلابردن یاخود هه‌موار یاخود زیادكردنی ماده‌و بڕگه‌كانی په‌یڕه‌وی ناوخۆ به ره‌زامه‌ندی دوله‌سه‌رسێی ئه‌ندامانی ئه‌نجومه‌نی باڵای جوڵانه‌وهكه ده‌بێت.\n７-\tپه‌سه‌ندكردنی بڕیاره‌كان به ره‌زامه‌ندی زۆرینه‌ی ساده‌ی ئه‌ندامانی ئه‌نجومه‌ن ده‌بێت ، له‌كاتی به‌رانبه‌ریشدا ده‌نگی سه‌رك جوڵانه‌وه یه‌كلاكه‌ره‌وه ده‌بێت.\n８-\tهه‌ڵگرتن و پاراستنی دۆسیه تایبه‌ته‌كانی جوڵانه‌وه‌كه ، ته‌نانه‌ت دوای هه‌ڵوه‌شاندنه‌وه‌ی ئه‌نجومه‌نی باڵای جوڵانه‌وه‌كه.\n９-\tبڕیاره‌كانی تایبه‌ت به‌هاوپه‌یمانێتی و تێكه‌ڵ بون له‌گه‌ڵ حزبه‌كانی دیكه به‌زۆرینه‌ی ره‌های ئه‌ندامانی ئه‌نجومه‌نی باڵای جوڵانه‌وه‌كه ده‌بێت.\n１０-\tهه‌ڵوه‌شاندنه‌وه‌ی نوسینگه‌ی پارێزگاكان له‌كاتی ده‌رچون له ئامانجه راگه‌یه‌ندراوه‌كانی جوڵانه‌وه‌كه. به‌دوله‌سه‌رسێی ده‌نگه‌كان ده‌بێت.\nماده‌ی (١٤) :\nنوسینگه‌ی جێبه‌جێكاری پارێزگاكان :\nنوسینگه‌ی پارێزگاكان دوه‌م ده‌سه‌ڵاتی باڵایه دوای ئه‌نجومه‌نی باڵای جوڵانه‌وه‌كه، له‌لایه‌ن سه‌رۆكی جوڵانه‌وه‌وه داده‌مه‌زرێن و په‌یوه‌ست ده‌بن به‌سه‌رۆك و جێگری سه‌رۆكی حزبه‌وه.\nئه‌ندامه‌كانی پێكدێن له :\n１-\tبه‌ڕێوه‌ه‌به‌ری لقه‌كان له پارێزگا.\n２-\tبه‌رپرسی به‌شه‌كانی نوسینگه.\nماده‌ی (١٥) نوسینگه‌ی جێبه‌جێكاری پارێزگاكان :\nنوسینگه‌ی جێبه‌جێكاری پارێزگاكان ئه‌م ئه‌ركانه به‌ئه‌نجام ده‌گه‌یه‌نن :\n１-\tبه‌ستنی كۆبونه‌وه‌ی ده‌روی هه‌ر دوهه‌فته جارێك ، سه‌ره‌ڕای كۆبونه‌وه‌ی تایبه‌ت له‌سه‌ر داوای دوله‌سه‌رسێی ئه‌ندامان، رێژه‌ی یاساییش به‌ئاماده‌بونی نیوه زیاتری ئه‌ندامان ده‌بێت .\n２-\tئه‌ركی به‌ڕێوه‌بردن و سه‌رپه‌رشتی ته‌واوی چالاكیه‌كانی جزب له پارێزگاكه‌دا ده‌گرێته ئه‌وستۆ، به‌رپرسیشه له نوسینگه لاوه‌كیه‌كان له‌به‌رانبه‌ر ده‌سته‌ی گشتیدا.\n３-\tبڕیاره‌كان به‌ره‌زامه‌ندی زۆرینه‌ی ئه‌ندامه‌كان ده‌بێت ، له‌كاتی به‌رانبه‌ر بونیشدا ده‌نگی سه‌رۆك بۆ هه‌ر لایه‌كیان یه‌كلاكه‌ره‌وه ده‌بێت .\n４-\tپێكێنانی لیژنه تایبه‌تمه‌نده‌كان له ئه‌ندامانی نوسینگه‌كانی به‌ڕێوه‌بردن و نوێنه‌رایه‌تیه‌كان له قه‌زاو ناحیه‌كان بۆ راپه‌ڕاندنی ئه‌و كارانه‌ی له پێناویاندا پێكهێنراون.\nماده‌ی (١٦) :\nنوسینگه لاوه‌كیه‌كان و نوێنه‌رایه‌تیه‌كان : جوڵانه‌وه مافی كردنه‌وه‌ی لق و نوێنه‌رایه‌تی دیكه‌ی هه‌یه .\n１-\tنوسینگه لاوه‌كی و نوێنه‌رایه‌تیه‌كان به‌پێی پێداویستی پێكده‌هێنرێن ، به‌مه‌رجێك نوێنه‌رایه‌تی ژن له‌به‌رچاو بگیرێت.\n２-\tله‌كاتی پێكهێنانیدا، نوسینگه لاوه‌كی و نوێنه‌رایه‌تیه‌كان سه‌رپه‌رشتی ته‌واوی چالاكیه‌كان ده‌كه‌ن له ناوچه‌كانیاندا.\nماده‌ی (١٧) :\nئه‌ركه‌كانی سه‌رۆكی جوڵانه‌وه :\n１-\tسه‌رۆكی جوڵانه‌وه جێگرێك بۆ خۆی داده‌مه‌زرێنێت .\n２-\tدامه‌زراندنی به‌ڕێوه‌به‌ری نوسینگه‌ی پارێزگاكان و به‌ڕێوه‌به‌ری نوسینگه جێبه‌جێكاریه‌كان.\n３-\tنوێنه‌رایه‌تی جوڵانه‌وه‌كه ده‌كات له‌به‌رده‌م دادگاو ده‌سه‌ڵاته حكومیه‌كان و فه‌رمانگه‌ی كاروباری حزبه‌كان ، ده‌توانێت كه‌سێك ده‌ست نیشان بكات نبه‌شێوه‌یه‌كی یاسایی نوێنه‌رایه‌تی خۆی و جوڵانه‌وه‌كه بكات له‌ده‌ره‌وه‌ی وڵات و ناوه‌نده نێوده‌وڵه‌تیه‌كاندا.\n４-\tسه‌رۆك به‌رپرسه له جێبه‌جێكردنی راسپارده‌و بڕیاره‌كانی ئه‌نجومه‌نی باڵای جوڵانه‌وه‌كه.\n５-\tسه‌رپه‌رشتی كردنی چالاكیه‌كانی تایبه‌ت به‌جوڵانه‌وه‌كه.\n６-\tسه‌رۆك ده‌توانێت داوای كۆبونه‌وه‌ی نائاسایی ئه‌نجومه‌نی باڵای جوڵانه‌وه‌كه بكات.\n７-\tبه‌ڕێوه‌بردن و بانگهێشت بۆ كۆبونه‌وه‌كانی ئه‌نجومه‌نی باڵای جوڵانه‌وه‌كه‌و كۆنگره‌ی گشتی.\n８-\tواژوكردنی كۆنوسی كۆبونه‌وه‌كانی تایبه‌ت به‌ئه‌نجومه‌نی باڵای جوڵانه‌وه‌كه.\n９-\tپه‌سه‌ندكردنی چه‌ك و مامه‌ڵه دارایی یه‌كان و پۆسته‌كانی تایبه‌ت به جوڵانه‌وه‌كه.\n１０-\tسه‌رۆكی جوڵانه‌وه مافی كردنه‌وه‌ی حسابی بانكی و جوڵه‌پێكردنیان و به‌ڕێوه‌بردنی ته‌واوی كاروبارو مامه‌ڵه داراییه‌كانی هه‌یه له ته‌واوی بانكه حكومی و ئه‌هلیه‌كانی ناوه‌وه‌و ده‌ره‌وه‌ی عێراق، ده‌توانێت به‌نوسراوێكی ره‌سمی كه‌سێك له‌بری خۆی سه‌رپشك بكات .\nماده‌ی (١٨) :\nجێگری سه‌رۆكی جوڵانه‌وه : له‌لایه‌ن سه‌رۆكی جوڵانه‌وه‌كه‌وه داده‌مه‌زرێنرێت .\n１-\tله‌كاتی ئاماده‌نه‌بونی سه‌رۆكدا ، ته‌واوی ئه‌ركه‌كانی سه‌رۆك به‌پێی ماده‌ی (١٧) راده‌په‌ڕێنێت.\n２-\tراگه‌یاندنی رێنمایی و فه‌رمانه‌كانی ئه‌نجومه‌نی باڵای جوڵانه‌وه‌كه ، به نوسینگه‌كانی جوڵانه‌وه (نوسینگه‌ی جێبه‌جێكارو لقه‌كانی جوڵانه‌وه‌كه له ته‌واوی پارێزگاكان ) .\n３-\tدیاریكردنی به‌رنامه‌ی كاری تایبه‌ت به كۆبونه‌وه‌كانی ئه‌نجومه‌نی باڵای جوڵانه‌وه‌كه.\nماده‌ی (١٩) :\nته‌واوی نوسینگه‌ی پارێزگاكان له‌م به‌شانه پێكدێن :\n１-\tبه‌شی سیاسی : به‌رپرس ده‌بێت له چالاكیه سیاسیه‌كان كه حزب به‌ڕێوه‌یان ده‌بات.\n２-\tبه‌شی رۆشنبیری : به‌رپرس ده‌بێت له چالاكیه رۆشنبیریه‌كان كه حزب به‌ڕێوه‌یان ده‌بات.\n３-\tبه‌شی راگه‌یاندن : به‌رپرس ده‌بێت له بانگه‌شه‌و بڵاوكردنه‌وه‌ی ته‌واوی ئه‌و چالاكیانه‌ی له‌لایه‌ن حزبه‌وه به‌ڕێوه ده‌برێن.\n４-\tبه‌شی كۆمه‌ڵایه‌تی : به‌رپرس ده‌بێت له چالاكیه كۆمه‌ڵایه‌تیه‌كانی حزب و ئاماده‌ی ته‌واوی ناوه‌نده كۆمه‌ڵایه‌تیه‌كان دهبێت.\n５-\tبه‌شی دارایی : به‌رپرس ده‌بێت له ته‌واوی كۆمه‌ك و هاوبه‌شیه‌كان و به‌ڕێوه‌بردنی كاروباره داراییه‌كانی حزب.\n６-\tبه‌شی یاسایی : ئه‌ركی سه‌رپه‌رشتی و به‌دواداچونی كاروباره یاساییه‌كانی تایبه‌ت به‌حزب ده‌گرێته ئه‌ستۆ، هه‌روه‌ك راوێژی یاسایی .\nماده‌ی (٢٠) كاروباری دارایی :\nحزب ته‌مویل ده‌كرێت له :\n１-\tپشتیوانی خۆبه‌خشانه‌ی دارایی له‌لایه‌ن ئه‌ندامانی جوڵانه‌وه‌كه‌وه.\n２-\tبه‌خشش و كۆمه‌كی بێ مه‌رجی كه‌سایه‌تی و دامه‌زراوه نیشتمانیه‌كان.\n３-\tوه‌به‌رهێنانه‌كانی تایبه‌ت به‌حزب به‌پێی یاسا.\n４-\tسه‌رچاوه‌ی پرۆژه خزمه‌تگوزاریه‌كانی حزب.\n５-\tپشتیوانی حكومه‌ت بۆ حزبه‌كان.\n６-\tداهاته‌كان له حسابی بانكیی تایبه‌ت به‌حزب داده‌نرێت .\nماده‌ی (٢١) :\nهه‌مواركردنی په‌یڕه‌وی ناوخۆی حزب :\n１-\tهه‌مواركردنی په‌یڕوه‌ی ناوخۆی حزب له ده‌سه‌ڵاته‌كانی ئه‌نجومه‌نی باڵای جوڵانه‌وه‌كه‌یه.\n２-\tبڕیاره‌كانی تایبه‌ت به‌هه‌مواركردنی په‌یڕه‌وی ناوخۆی حزب له‌ڕێگه‌ی ده‌نگدانی ئه‌ندامانی ئه‌نجومه‌نی باڵای جوڵانه‌وه‌كه‌وه ده‌بێت .\nماده‌ی (٣٣) :\nحزب هه‌ڵده‌وه‌شێته‌وه به بڕیاری ئه‌نجومه‌نی باڵای جوڵانه‌وه‌كه‌و به‌ده‌نگی دوله‌سه‌رسێی ئه‌ندامه‌كانی، دواتر له كۆنگره‌ی گشتی تایبه‌تدا ده‌نگی له‌سه‌ر ده‌درێت، پاره‌و موڵكی حزب ده‌درێته ئه‌و لایه‌نه‌ی بڕیاری هه‌ڵوه‌شاندنه‌وه‌كه دیاری ده‌كات.\nماده‌ی (٢٣) : ئه‌حكامه گشتیه‌كان\nجوڵانه‌وه‌ی نه‌وه‌ی نوێ پابه‌ند بونی دوپات ده‌كاته‌وه به :\n１-\tحوكمه‌كانی ده‌ستورو رێزگرتن له‌سه‌روه‌ری یاسا.\n２-\tبنه‌مای فره‌یی سیاسی و بنه‌مای ئاڵوگۆڕی ئاشتیانه‌ی ده‌سه‌ڵات.\n３-\tزیان نه‌گه‌یاندن به سه‌ربه‌خۆیی ده‌وڵه‌ت و پاراستنی یه‌كێتی نیشتمانی.\n４-\tپه‌یڕه‌وكردنی بنه‌مای یه‌كسانی و ره‌خساندنی ده‌رفه‌تی هاوبه‌ش بۆ ته‌واوی هاوڵاتیان له‌كاتی وه‌رگرتنی به‌رپرسیارێتی یاخود به‌شداریكردنی.\n５-\tپاراستنی سه‌ربه‌خۆیی وه‌زیفه‌ی گشتی و دامه‌زراوه گشتیه‌كان و ، نه‌قۆستنه‌وه‌ی بۆ به‌ده‌ستهێنانی ده‌سكه‌وتی حزبی.\n６-\tحزب خاوه‌نی چه‌ك و ته‌قه‌مه‌نی نابێت ، به‌بێچه‌وانه‌ی یاسا و به‌بێ بونی مۆڵه‌تی یاسایی .\n７-\tئاگاداركردنی فه‌رمانگه‌ی حزبه‌كان له‌هه‌ر گۆڕانكاریه‌ك له په‌یڕه‌وی ناوخۆی حزب و به‌رنامه سیاسیه‌كه‌ی و ناوی ئه‌ندامانی دامه‌زرێنه‌ر .\n８-\tئاگاداركردنی فه‌رمانگه‌ی حزبه‌كان له‌هه‌ر چالاكی و په‌یوه‌ندیه‌ك له‌گه‌ڵ رێكخراوه سیاسیه ناعێراقیه‌كان.